# Р Е П У Б Л И К А Б Ъ Л Г А Р И Я

# lav4eМинистерство на земеделието и храните

# Областна дирекция “Земеделие” Търговище

**ГОДИШЕН**

**ДОКЛАД**

**ЗА РАБОТАТА НА**

**ОД “ЗЕМЕДЕЛИЕ” ТЪРГОВИЩЕ**

**Декември 2023 г.**

**ОБЩА ХАРАКТЕРИСТИКА ЗА ОБЛАСТТА**

Област Търговище включва 5 общини – Търговище, Попово, Омуртаг, Опака и Антоново и 185 населени места. Съгласно морфологичната характеристика област Търговище се разделя на две зони – източна част на Дунавската хълмиста равнина и Предбалкан.

За земеделието в областта са характерни определени предимства, отличаващи ги от останалите административни области в страната, изразяващи се в изключително благоприятно съчетание на природо-климатични условия в региона - предпоставка за високопродуктивно и качествено производство на растениевъдна продукция; приблизително 80 %- ова обработка на земеделската земя; активен поземлен пазар; традиционно определяне на земеделския сектор като приоритетен в структурата на регионалната икономика на областта. Използвайки специфичните дадености на региона – почви, климат, екологично чиста околна среда и богатия производствен опит в селското стопанство, в областта се произвежда продукция, част от която се преработва на място до висококачествени крайни продукти, ориентирани предимно към местния, а в отделни случаи и към външния пазар. Въпреки ограничеността на повърхностните водоизточници в област Търговище, по мнение на експерти, на територията на общините Попово, Опака и Търговище, съществуват много добри възможности за напояване, изразяващи се в наличието на «богати» подземни водоносни хоризонти, които при ефективно стопанисване на действащите напоителни системи обезпечават региона с поливна вода на приемлива цена. Мотивация за реализация на поливно земеделие на територията на област Търговище и по - конкретно на територията на общините Попово и Опака, имат предимно малинопроизводители, ягодопроизводители и зеленчукопроизводители, тъй като за тях това производство е традиционен поминък и основен източник на доходи.

Регионът е утвърден и като един от традиционните производители на селскостопанска продукция в страната, като основно е застъпено отглеждането на хлебна и фуражна пшеница, ечемик, слънчоглед, царевица, грозде, технически култури.

1. **Растениевъдство**

**1. Площ на земеделските земи, в т.ч. обработваеми**

|  |  |  |  |  |
| --- | --- | --- | --- | --- |
| Област | Брой землища | Обща площ на землищата  /дка/ | За нуждите на селското стопанство  /дка/ | За нуждите на горското стопанство  /дка/ |
| Търговище | 185 | 2 057 900 | 1 567 900 | 490 000 |

**2. Баланс на земеделските земи**

|  |  |  |  |  |  |
| --- | --- | --- | --- | --- | --- |
| Област | Общо обработваема земя  /дка/ | Трайни насаждения  /дка/ | Ниви  /дка/ | Лозя  /дка/ | Ливади и пасища  /дка/ |
| Търговище | 1 600 700 | 20 397 | 1 167 720 | 34 900 | 371 420 |

Използваната земеделска площ (ИЗП) се формира от обработваемата земя, трайните насаждения, разсадници, постоянно затревените площи и семейните градини. В обработваемата земя се включват площите, при които се прилага сеитбооборот, временните ливади с житни и бобови треви, угарите и оранжериите.

Необработваната земя включва както изоставени трайни насаждения, така и обработваема земя, която не е използвана за земеделско производство повече от пет години, но експлоатационното им възстановяване е възможно с минимални средства. Политиката на подпомагане в земеделието доведе не само до значително свиване на неизползваните земи, но и увеличи видимо размера на обработваемите земи и доведе до свиване площта на затревените площи, специално в равнинните райони и на местата, които са подходящи за механизирана обработка.

**3. Основни видове отглеждани култури.**

Основен дял на културите отглежданите в област Търговище се пада на зърнено - житните и техническите култури. Агрометеорологичните условия през 2023 г. се отличават с повишена динамика, с редуващи се застудявания през зимния период и наднормени температури, липса на валежи със стопанско значение в началото на пролетта, паднали интензивни валежи през периода от май до началото на август и засушаване през периода август - октомври. През 2023 г. не са отчетени вреди върху земеделските култури от неблагоприятни климатични събития като проливни дъждове, наводнения, градушки и суша (засушаване).

Запазена е структурата в растениевъдство, а именно с най-голям процент остават засетите площи с пшеница, следвани от маслодаен слънчоглед и царевица за зърно. Със свое място в структурата присъстват и площите с трайни насаждения. При всички основни зърнени култури през 2023 г. се отчитат по-високи средни добиви спрямо 2022 г., в резултат на което при повечето от тях е налице увеличение на производството. Данните от събираната оперативна информация, са както следва:

* 372 797 дка пшеница;
* 55 622 дка ечемик;
* 1 111 дка ръж;
* 31 814 дка маслодайна рапица;
* 239 499 дка маслодаен слънчоглед;
* 174590 дка царевица за зърно;
* 2 450 дка овес;
* 20 433 дка тритикале;
* 13 390 дка царевица за силаж;
* 1 600 дка фуражен грах

Сравнителна справка за засети площи с основни култури през стопанските 2021 г., 2022 г. и 2023 г.:

|  |  |  |  |
| --- | --- | --- | --- |
| **Култури** | **Засети площи 2020/2021 г. дка** | **Засети площи 2021/2022 г. дка** | **Засети площи 2022/2023 г. дка** |
| **Есенници** | | | |
| Пшеница | 358 030 | 365 437 | 372 797 |
| Ечемик | 53 140 | 46 367 | 55 622 |
| Тритикале | 6 222 | 3 203 | 20 433 |
| Рапица | 36 560 | 28 407 | 31 814 |
| Ръж | 2 095 | 309 | 1 111 |
| **Пролетници** | | | |
| Царевица зърно | 174 590 | 162 296 | 179 830 |
| Маслодаен слънчоглед | 248 150 | 310 712 | 239 499 |
| Силажна царевица | 12 192 | 10 192 | 12 390 |
| Овес | 2 257 | 2 757 | 2 450 |
| Фуражен грах | 1 750 | 2 100 | 1 600 |
| Сорго | 204 | 204 | 450 |
| Фасул | 160 | 98 | 90 |
| Леща | 38 | 46 | 21 |
| **Общо** | **895 388** | **929 128** | **918 107** |

Данните очертават известни колебания в площите със зърнени култури, което се дължи както на пазарни промени, така и на размествания, подтикнати от промяната в прилагането на политиката и извеждането на приоритетни и обособени схеми на подпомагане.

В област Търговище се отглеждат следните трайни насаждения:

* малини – 3912 дка;
* ягоди – 942 дка;
* ябълки – 280 дка;
* вишни – 1063 дка;
* череши – 847 дка;
* сливи - 5836 дкa;
* праскови – 119 дка;
* кайсии – 198дка;
* круши – 107 дка

Сравнителна справка за засадени площи с трайни насаждения през стопанските 2021 г., 2022 г. и 2023 г.

|  |  |  |  |
| --- | --- | --- | --- |
| **Култури** | **Засети площи 2020/2021 г. дка** | **Засети площи 2021/2022 г. дка** | **Засети площи 2022/2023 г. дка** |
| **Лозя** | | | |
| Лозя винени | 7 217 | 7 217 | 7 077 |
| Лозя десертни | 108 | 108 | 104 |
| **Овощни видове** | | | |
| Ябълки | 302 | 253 | 280 |
| Праскови | 125 | 132 | 131 |
| Сливи | 7 044 | 5836 | 5 605 |
| Череши | 1 275 | 847 | 847 |
| Вишни | 1 331 | 1121 | 1063 |
| Круши | 106 | 80 | 73 |
| Кайсии | 219 | 130 | 129 |
| Ягоди | 1 125 | 945 | 942 |
| Малини | 5 280 | 4802 | 3912 |
| Лавандула | 1 662 | 1 370 | 1180 |

Получени добиви през 2023 г., в т.ч. сравнителни данни спрямо 2021 г. и 2022г. за основните култури отглеждани на територията на област Търговище

|  |  |  |  |
| --- | --- | --- | --- |
| **Основни зърнени култури** | **Среден добив 2021 г. кг/дка** | **Среден добив 2022 г. кг/дка** | **Среден добив 2023 г. кг/дка** |
| Пшеница | 588 | 624 | 592 |
| Ечемик | 568 | 564 | 551 |
| Царевица | 534 | 413 | 400 |
| Маслодаен слънчоглед | 234 | 220 | 194 |
| Маслод.рапица | 282 | 190 | 260 |

Производството на зърнени и маслодайни култури винаги е било силно застъпено в областта като тенденция това да продължи и в бъдеще.

|  |  |  |  |  |  |  |
| --- | --- | --- | --- | --- | --- | --- |
| **Зеленчуци** | **Засадени площи реколта 2021 г.**  **/ дка/** | **Среден добив**  **кг/дка** | **Засадени площи реколта 2022 г.**  **/ дка/** | **Среден добив**  **кг/дка** | **Засадени площи реколта 2023 г.**  **/ дка/** | **Среден добив**  **кг/дка** |
| Домати | 77 | 464 | 79 | 352 | 86 | 1051 |
| Картофи | 389 | 1448 | 327 | 1947 | 180 | 1357 |
| Пипер | 77 | 804 | 119 | 504 | 158 | 1067 |
| Дини | 124 | 1450 | 174 | 1036 | 405 | 1679 |
| Фасул | 80 | 160 | 98 | 146 | 90 | 90 |
| Леща | 38 | 118 | 46 | 124 | 21 | 45 |

Средните добиви от зеленчукопроизводството са сравнително ниски. Основната причина е разпокъсаното и сравнително дребно производство, неспособно да постигне по-висока производителност, проблеми с напояването, липсата на съвременна техника.

Това производство е сред уязвимите сектори в българското земеделие, което се обяснява с трайните негативни тенденции на намаление на площите и отлив на производители.

**ЗЪРНЕНО ЖИТНИ КУЛТУРИ**

**ЕСЕННИ КУЛТУРИ**

За стопанската **2022/2023 година** в областта засетите площи от есенници са в размер на **481 766 дка**. Реколтираните есенници са в размер на **481 766 дка**. През тази стопанска година няма пропаднали площи, засети с есенни култури.

**ПШЕНИЦА**

За Търговищка област от засетите за стопанската година 2022/2023 **– 372 797 дка** с **пшеница** са реколтирани **372 797 дка**. Производството възлиза на **220 695** **т.**, при отчетен среден добив  **592 кг/дка**.

Динамиката на площите, заети с пшеница като основна зърнено-житна култура за региона за периода 2021- 2023 година може да се проследи от следната графика:

**ЕЧЕМИК**

На територията на областта за стопанската 2022/2023 година са засети **55 622** дка с ечемик. Производството на зърно възлиза на **30 647** т., при среден добив **551 кг/дка**.

**МАСЛОДАЙНА РАПИЦА**

**Маслодайната рапица** за текущата стопанска 2022/2023 годинае с площ от **31 814** **дка**. Реколтирани са **31 814** **дка.** Производството възлиза на **8 271** тона, при отчетен среден добив **260 кг/дка.**

От графичното изображение ясно се вижда тенденцията към намаляване на площите заети с тази маслодайна култура.

Проблемът с климатичните условия при тази култура си остават основен фактор при отглеждането й. Тя се сее в края на август, когато сушата е в апогея си, а почвената влага е мираж. Така семената стоят близо месец в изчакване на дъждове. Резултатът след трудното поникване е, че рапицата не може да стигне в необходимата фаза за презимуване. Фатални за културата се оказват и пролетните студове, които нанасят сериозен удар върху растенията. Обичайна практика стана в Търговищка област посеви с рапица да се разорават и да се презасяват с пролетни култури

В момента себестойността на рапицата е по-висока от предлаганата цена. Препаратите, които се използват за отглеждането й са много скъпи. Прибирането на реколтата също е трудно, изисква се повече техника. При това положение рапица отглеждат само големите стопани, които имат нужда от по-голям сеитбооборот, за да участват по програмите за екологично земеделие.

На този етап производството е достатъчно, за да задоволи вътрешното потребление. Очакванията обаче са, че площите с рапица ще намаляват и в бъдеще, защото украинският внос продължава и изкупните цени остават ниски.

**ПРОЛЕТНИ КУЛТУРИ**

Основни пролетни култури за областта са маслодаен слънчоглед и царевица за зърно. През **2022/2023 стопанска година** размера на засети площи с пролетници в област Търговище е **436 330 дка.** Ипри тях тази годинаняма пропаднали площи.

**МАСЛОДАЕН СЛЪНЧОГЛЕД**

За областта за **2022/2023** стопанска годинаса засети **239 499 дка** и е получен среден добив **194 кг/дка.**

Ролята на слънчогледа в българското земеделие е много важна. Поради това, че той е окопна култура, засяването му спомага за правилен сеитбооборот на земеделските култури. Поради това, че е сухоустойчива култура, слънчогледът може и се отглежда на големи площи. През стопанската 22/23година в областта е засят **239 499** дка слънчоглед и, поради това, слънчогледът се явява втората по важност и значение земеделска култура след пшеницата. Стопанското му значение се подсилва и от факта, че международната търговия със слънчогледови семена е една от най-успешните.

Тази стопанска година, обаче, се характеризира с в**исоки разходи за производство, слаба реколта, нулево търсене** - това са големите оплаквания на производителите на слънчоглед,за Търговищка област.

Липсата на предлагане на слънчоглед реколта 2023 г. от българските земеделски производители, при наличието на голям преходен запас, е предизвикано от относително високите им разходи за производство в изминалата кампания и падащите цени на международните пазари. Това комбинирано с очакванията им за рестрикции на свободното движение на украински слънчоглед, водещо до ръст на цената на българския пазар,  предизвиква спекулативно задържане на слънчоглед от тяхна страна.

**ЦАРЕВИЦА ЗА ЗЪРНО**

За **2022/2023** стопанска годинаса засети **179 830 дка** и е получен среден добив **400 кг/дка.**

Търговищка област има силни традиции в производството на царевица. Чувствително е внасянето на нови хибриди от западни транснационални корпорации, каквито са – Синджента, Лимагрейн, Пионер, Монсанто и др. В същия момент използването на собствени сортове от института по царевицата, край Кнежа значително намалява през последните години.

Благоприятните климатични условия през предходните години също допринасят за увеличение на продуктивността. Специализацията, направените инвестиции, натрупаният опит, постигнатата сигурност и високият риск в другите производствени алтернативи работят в полза на придържане към постигнатата производствена структура.

**ТРАЙНИ НАСАЖДЕНИЯ**

**СЛИВИ**

**\* 2021 г. – 7044 дка**; среден добив – **368 кг/дка**

**\* 2022 г. – 5836** **дка**; среден добив – **486 кг/дка**

**\* 2023 г. – 5605** **дка**; среден добив – **591 кг/дка**

Видно от графиката е, че плододаващите сливови насаждения се увеличават. Младите насаждения постепенно влизат в плододаване, като с това се увеличава и получената продукция. През текущата година общото количество продукция е **3 312** тона, а средният добив е **591 кг/дка**. Разликата в добивите през предходните години се дължи на сортовите особености, възрастовата структура на насажденията и на алтернативното плододаване.

**ВИШНИ**

**\* 2021 г. – 1331 дка;** среден добив **– 263 кг/дка**

**\* 2022 г. – 1121дка;** среден добив **– 171 кг/дка**

**\* 2023 г. – 1063 дка;** среден добив **– 186 кг/дка**

**ЯГОДИ**

**\* 2021 г. – 678 дка;** среден добив **– 537 кг/дка**

**\* 2022 г. – 945 дка;** среден добив **– 419 кг/дка**

**\* 2023 г. – 980 дка;** среден добив **– 454 кг/дка**

**МАЛИНИ**

**\* 2021 г. – 5644 дка;** среден добив **– 215 кг/дка**

**\* 2022 г. – 5342 дка;** среден добив **– 198 кг/дка**

**\* 2023 г. – 4801 дка;** средeн добив **– 346 кг/дка**

Площите на плододаващите насаждения от ягоди и малини в областта са относително постоянни през последните години. Всички те се реколтират ежегодно и за насажденията се полагат необходимите грижи. Разпределянето на обвързани с производството субсидии в овощарството допринася за увеличение на площите и в по-голяма степен благоприятства за разрастване на производството.

Основните причини за колебанията в произведените количества се дължат преди всичко на различните в климатично отношение години. Това поставя на преден план проблема с напояването, борбата с градушките, сланите и други неблагоприятни природни явления, които оказват негативно влияние на производството. Силната зависимост на произведената продукция от конкретните метеорологични условия внася в голяма степен зависимост и несигурност у производителите, което представлява един от факторите, водещ до въздържане от по-широко застъпване на овощарството, с оглед на благоприятните природо-климатични дадености. Трудностите през сезон 2023 година бяха многобройни като се започне от хладната пролет с повратни студове и измръзвания до продължително засушаване, екстремни температури и силно слънцегреене. Заради продължителните суши и високите температури средните добиви намаляха драстично и бяха почти на границата за доказване на среден добив, дори под нея. Освен това високите температури и суховеите "изядоха" десертните сортове малини, които са по-чувствителни и така се оформи изключително тежък сезон, който накара много производители временно да изоставят насажденията си, за да не трупат допълнително разходи и загуби от скъпа вода, работна ръка и ниски изкупни цени. Накрая обилен сняг и температури под минус 5 градуса "загробиха" и последните надежди, че ще успеят да получат през есента това, което загубиха през пролетта и лятото.

Другият основен проблем за българските малинопроизводители и преработватели е,**че европейският пазар бе буквално блокиран от замразени малини и ягоди с произход Украйна.**В резултат на това**изкупната цена на малините в България се срина до невиждани от десетилетие нива**от 2.20-2.50 лв./кг, при условие, че само цената на брането е достигнала 1.50-2 лв/кг. В тази ситуация**голяма част от хладилниците рязко ограничиха изкупуването, а някои изобщо спряха** продажбите на пазара, поради ниски цени и липса на търсене**.**

**ЛОЗОВИ НАСАЖДЕНИЯ**

**ЛОЗЯ /ВИНЕНИ/**

**\* 2021 г. – 7217 дка;** среден добив **– 580 кг/дка**

**\* 2022 г. – 7077 дка;** среден добив **– 523 кг/дка**

**\* 2023 г. – 7217 дка;** среден добив **– 600 кг/дка**

**ЛОЗЯ /ДЕСЕРТНИ/**

**\* 2021г. – 108 дка;** среден добив **– 640 кг/дка**

**\* 2022 г. – 108 дка;** среден добив **– 580 кг/дка**

**\* 2023 г. – 104 дка;** среден добив **– 600кг/дка**

От съществено значение за развитието на сектора е поддържането на лозарския потенциал – отглеждане на масиви с пазарноориентирани сортове грозде, прилагане на усъвършенствани методи и модерна техника за обработване на лозята, както и поддържането на винарския потенциал на областта – предприятия с високотехнологично оборудване и достатъчен капацитет за преработване на продукцията в качествени вина, подходящи да задоволят нуждите на вътрешното потребление и на международния пазар. Чрез стабилизирането на гроздопроизводителите в посока да задоволяват нуждите на съвременния пазар, ще се създаде предпоставка за устойчивост в дейността и на винопроизводителите, които от своя страна ще съумяват да изкупуват и преработват добитата суровина, както и да реализират произведеното виното.

**ЗЕЛЕНЧУКОПРОИЗВОДСТВО**

Зеленчукопроизводството е сред уязвимите сектори в българското земеделие, което се обяснява с трайните негативни тенденции на намаление на площите, производството и отлив на производители, което рефлектира в неспособност да се задоволяват потребителските нужди в страната. Този отрасъл от растениевъдството в област Търговище е най-широко застъпен в общините Попово и Опака. Там са съсредоточени около 50% от отглежданите зеленчуци. В Община Търговище този дял е 30%, а в Община Омуртаг – 20%.

Основно отглежданите култури са: домати, пипер, картофи, зеле, които виреят най- добре върху черноземни почви, смолници и алувиални и изискват висока температура и напояване.

Средните добиви от зеленчукопроизводството са сравнително ниски. Основната причина е разпокъсаното и сравнително дребно производство, неспособно да постигне по-висока производителност, проблеми с напояването, липсата на съвременна техника, липса на работна ръка. Силната зависимост на произведената продукция от конкретните метеорологични условия внася в голяма степен зависимост и несигурност у производителите. Трябва да се отбележи, че зеленчукопроизводството изпитва и силна конкуренция отвън, от страни с по-благоприятни условия, особено заради по-топъл климат, които успяват да произвеждат и доставят на местния пазар продукция, конкурираща ранната и средно ранната зеленчукова продукция у нас. Ниската степен на организираност и сегрегираност на малките и средни производители затруднява техният достъп до пазара и влошава условията, при които те реализират продукцията си.

**4. ОБСЛЕДВАНЕ ЗА СЪСТОЯНИЕТО НА ОСНОВНИТЕ ЗЕМЕДЕЛСКИ КУЛТУРИ**

**4.1. ОБЛАСТНА ЕКСПЕРТНА КОМИСИЯ ПО ЗЪРНОПРОИЗВОДСТВО**

В изпълнение на Заповед РД-05-1043/19.03.2018 г. на министъра на земеделието, храните и горите работи създадената постоянна областна експертна комисия. Целта е да се направи обследване на есенниците, като се отчитат фазите на развитие, проведените агротехнически мероприятия, степен на поражения от измръзване, болести и неприятели, очаквани средни добиви.

За оценка състоянието на есенниците и прогнозиране на добивите се работи по 10% извадкова методика. Наблюденията се провеждат на четири етапа – месец март, месец април – извадково обследване на 10 % от площите, месец май – пълно обследване на площите (100%) и прогнозни средни добиви и последния етап – месец юни – 7-10 дни преди жътва, извадково обследване на 10 % от площите за установяване на средните добиви и очаквано производство.

Прогнозните добиви - **580 кг/дка** за пшеницата и **530** **кг/дка** при ечемика, са приблизително точни. При пшеницата жътвата през 2023 г. приключи със среден добив от **592** **кг/дка**, а при ечемика – **551** **кг/дка**.

**4.2. ОБСЛЕДВАНЕ НА ЩЕТИТЕ /ОТ НАВОДНЕНИЯ, ГРАДУШКИ И ДРУГИ ПРИРОДНИ БЕДСТВИЯ/ ПО ОСНОВНИТЕ ЗЕМЕДЕЛСКИ КУЛТУРИ:**

Експертни комисии към всяка Общинска служба по земеделие са сформирани със Заповед № РД-04-174/17.08.2023 г. на Директора на ОД „Земеделие“ Търговище. През 2023 година в ОД “Земеделие” Търговище има 12 подадени заявления за пропаднали площи вследствие на неблагоприятни климатични условия.

**5. АНАЛИЗ, ИЗВОДИ И ПРОГНОЗА ЗА СТРУКТУРАТА, ОЧАКВАНИТЕ ДОБИВИ И РАЗВИТИЕТО НА РАСТЕНИЕВЪДСТВОТО**

Производството на зърнени и маслодайни култури расте не само на площ, но физическото производство също се увеличава през този период. Зърното е борсова стока, търсенето е силно, цената се реферира от световните пазари, разходите за производството на единица площ са по-ниски в сравнение с други отрасли, както и възможностите за изчакване и складиране дават време за вземане на по-добри решения. Общата селскостопанска политика на ЕС също спомага за намаляване на рисковете, като се разпределят значителни публични средства. Директните плащания създават по-добро положение за зърнопроизводителите, като субсидиите покриват около 20% от производствените разходи и минимизират евентуалните загуби при ниски средни добиви.

При нормални климатични условия, не може да се очаква разширяване на площите със зърнени и маслодайни през следващите години, поради настоящата пазарна конюнктура (високи преходни запаси, растящ натиск на предлагане от Черноморския басейн/Украйна/ и давление върху изкупните цени. Производствените сигнали, задавани от прилаганите мерки за насърчаване на отглеждането на протеинови култури и други, допълнително ограничават площите, които могат да бъдат използвани за отглеждане на зърнени и маслодайни култури.

**ІІ. Животновъдство**

**1.СЪСТОЯНИЕ НА ЖИВОТНОВЪДСТВОТО В ОБЛАСТ ТЪРГОВИЩЕ ПРЕЗ 2023 г.**

Държавната политика в областта на животновъдството е насочена към създаване на условия за устойчиво развитие на сектора и защита интересите на земеделските стопани. Животновъдството е специфичен и динамичен сектор, който осигурява производството на основни суровини за преработвателната промишленост, гарантиращи продоволствената сигурност на населението. Като приоритетен, секторът се подпомага посредством различни финансови инструменти със средства от европейския бюджет по двата стълба на ОСП (за директни плащания и пазарни мерки и за развитие на селските райони), както и с национални средства. Световната пандемия Covid-19 и нашествието на Русия в Украйна в началото на 2022 г. постави селското стопанство пред сериозни предизвикателства, свързани с безпрецедентно нарастване на цените на основните производствени ресурси (фуражи, електроенергия, горива) и несигурност на земеделските пазари. За приспособяване на производителите в селскостопанския сектор към тези предизвикателства е осигурена извънредна финансова помощ по схемата „Помощ в подкрепа на ликвидността на земеделски стопани за преодоляване на негативното икономическо въздействие на руската агресия срещу Украйна“ за 2023 г.

На територията на област Търговище основно отглежданите животински видове са говеда, овце, кози, биволи, птици и пчели. Към момента са регистрирани 1157 броя говедовъдни ферми и стопанства, 16 броя биволовъдни ферми, 873 овцевъдни обекта, 156 броя козевъдни ферми, 6 свиневъдни обекта. Регистрираните пчелини са 655 броя. От тях 10 броя пчелини по чл. 8 от Закона за пчеларството, от които 7 броя за производство на пчелни майки и 3 броя за производство на рояци/отводки.

В таблица 1 е представен броя на селскостопанските животни по видове за 2023 година

*Таблица №1*

|  |  |
| --- | --- |
| **Вид животни** | **Брой** |
| Говеда | 13995 |
| Биволи | 636 |
| Овце | 48889 |
| Кози | 5020 |
| Свине | 9675 |
| Птици общо | 1 577 226 |
| Пчелни семейства | 39684 |

Диаграма №1

Броят на животните по видове за 2021 г., 2022 г. и 2023 г. е представен на посочената таблична справка:

*Таблица №2*

|  |  |  |  |  |  |  |  |
| --- | --- | --- | --- | --- | --- | --- | --- |
| **година** | **говеда** | **биволи** | **овце** | **кози** | **птици-общо** | **свине** | **пчелни семейства** |
| **2021** | 14 707 | 668 | 51 396 | 7 186 | 1 357 456 | 10 900 | 45 730 |
| **2022** | 14 336 | 628 | 51 344 | 5 448 | 1 564 837 | 10 733 | 48 320 |
| **2023** | 13995 | 636 | 48889 | 5020 | 1 577 226 | 9675 | 39684 |

*Диаграма №2*

Статистиката за броя на селскостопанските животни отново не ни изненада. Запазва се негативната тенденция с всяка година да намаляват говедата и овцете в областта. За страничния наблюдател това намаление може да се вижда семпло, на фона на трудностите, с които се сблъскват животновъдите – **липса на пазари за млякото, ниски изкупни цени, огромна бюрокрация и тежки европейски изисквания,**но всъщност загубите са сериозни за свитото ни и без това животновъдство.

**1.1 ГОВЕДОВЪДСТВО И БИВОЛОВЪДСТВО**

Говедовъдството е подсектор на животновъдството с голямо стопанско значение, осигуряващ основния дял от суровина за производство на млечни продукти в страната.

Видно от таблица № 2, в Търговищка област през 2023 г., броят на говедата е намалял с 3 % спрямо 2022 г., като достига до 13995 броя.

В областта броят на биволите през изтеклата година бележи лек ръст на увеличение спрямо 2022 г. като техния брой достига 636.

Наличието на добри климатични и географски условия за отглеждане на биволите на територията на Търговищка област, създадените традиции, както и високия размер на плащането за едно допустимо животно, са причини за увеличеване на техния брой. Въпреки, че биволските продукти – и млякото, и месото са ценени и имат висока стойност, трудностите при отглеждането на биволите са пречка за разширяване на тяхното стадо в регионален мащаб. Освен това биволовъдите също се оплакват от трудности при реализация на млякото, което много мандри изкупуват на цената на кравето.

* 1. **ОВЦЕВЪДСТВО И КОЗЕВЪДСТВО**

Подходящите природо-климатични условия и дългогодишните традиции благоприятстват развитието на овцевъдството в областта. То е широко застъпено както в равнинните, така и в полупланинските райони, осигурявайки поминък на голяма част от населението в тези райони.

Това само идва да ни покаже, че в областта има добри условия и за овцевъдство и за козевъдство, но **и двата подотрасъла не достигат оптималния брой животни.**

Динамиката в изменението на броя на овцете и козите и през последните години продължава да следва посоката на непрекъснато намаляване.

Данните от таблица № 2 показват, че през 2023 г. общият брой на овцете в Търговищки регион бележи спад от 4.8 % спрямо края на предходната година /51 344/, като достига до 48889 броя. Трудностите с осигуряването на пасища, липсата на адекватна цена на млякото и бюрократичните пречки и в този подотрасъл си казват думата. Предстоящите законови промени, които се обещават от изпълнителната власт, може в известна степен да облекчат работата на скотовъдите.

Таблица № 2 показва, че към декември месец 2023 г. общият брой на козите в региона намалява спрямо края на предходната година с 7.8 % и е 5 020 броя.

**1.3 ПТИЦЕВЪДСТВО**

Птицевъдството е един от най-интензивните сектори на животновъдството, характеризиращ се с механизация и автоматизация на производствените процеси, което осигурява високоефективно промишлено производство. Фактор, благоприятстващ положителното развитие на сектора, е способността на сектора при наличие на капиталов ресурс да се постигне висока възвращаемост на инвестициите заради бързооборотния характер на производството. Наличието на схема на Държавна помощ за доброволно поети ангажименти за хуманно отношение към птиците (за бройлерно и яйценосно направление) също допринесе за индуциране в сектора. През 2023 г. продължава прилагането на схемата, като подпомагане получават както големи, високо-модернизирани птицевъдни обекти, така и по-малки ферми, осигуряващи производство на яйца. Цел на помощта е подкрепа на земеделските стопани за реализиране на доброволно поети ангажименти за хуманно отношение към животните в сектор „Птицевъдство“. Помощта се предоставя годишно за покриване на допълнителни разходи или пропуснати доходи, свързани с изпълнение на доброволни ангажименти, поети за най-малко 5 години. Помощта се предоставя на земеделски стопани, които нямат просрочени задължения към Държавен фонд „Земеделие, животновъдните им обекти са регистрирани по чл. 137 от ЗВД и в предходните 2 години 50% от приходите им са формирани от продажби от сектор „Птицевъдство“.  Въпреки че бюджетът за хуманно отношение е увеличен, има риск птицевъди да не кандидатстват по интервенцията

За малките производители пазарите и разходите за суровини си остават сериозен проблем. По-големите успяват да се справят. Този процес вероятно ще продължи и през 2024 г. Тя се очертава да бъде трудна заради птичия грип, вноса на пилешко месо и изпълнението на ангажиментите по хуманно отношение.

Започналата от 2020 г. насам тенденция на нарастване на броя на птиците в страната се запазва и през 2023 г. и на територията на област Търговище, като общият брой птици бележи покачване спрямо предходните две години. Увеличението спрямо предходната година е 1%, като достига 1 577 226 броя в края на 2023 година.

**1.4 ПЧЕЛАРСТВО**

Развитието на пчеларството в област Търговище се благоприятства от дългогодишните традиции и подходящите природни, климатични и екологични условия в областта. Предвид незаменимите лечебни свойства на пчелния мед и пчелните продукти се наблюдава силен интерес и търсене от страна на потребителите, а добрите качествени параметри на българския мед го правят до голяма степен експортно ориентиран. Пчеларството представлява алтернативна заетост за населението в селски райони, осигуряваща допълнителни доходи. Положително влияние върху сектора оказва прилаганата вече пета поредна тригодишна Национална програма по пчеларство, която се разработва с широкото участие на браншовите пчеларски организации. Принос към подпомагането в сектор пчеларство има стратегическия план за развитие на земеделието и селските райони на Република България за периода 2023-2027 г. под формата на пчеларски интервенции

През анализирания период се наблюдава спад на пчелните семейства и производството на мед. При пчелните семейства през 2023 година има намаление 17.9 % спрямо 2022 година.

Пчеларството е изведено, като секторен приоритет в инвестиционните мерки на ПРСР. Броят на пчелните семейства варира, като година за година, движението достига средно 12%. Това е сравнително висок процент на годишно колебание, за което допринася и голямата чувствителност при отглеждането на пчелните семейства и високата смъртност, което именно създава заплахи за сектора. Най - големият проблем в пчеларския сектор е липса на цена на меда.

Няма интерес и няма цена на меда. Наблюдава се и тревожната тенденция масово да се разпродават пчелини, кошери, инвентар. През есента на 2023 г. се отчитат добиви около и под 20 кг мед от кошер. В същото време изкупната цена продължи да се срива и падна до 3,20-3,40 лв./кг. Този срив от 1,20 – 1,40 на килограм отказа пчеларите да продават меда си под себестойност.

**1.5 СВИНЕВЪДСТВО**

Свиневъдният сектор в областа е структуриран и специализиран, което е предпоставка за неговата устойчивост. Това позволява секторът да преодолява по-леко негативните последици от войната в Украйна. В предвид усложнена обстановка, по отношение на заболяването Африканска чума по свинете, и наложените превантивни мерки за борба, се набюдава силно намаление на отлежданите свине в област Търговище. През 2023 година се наблюдава спад в броя на свинете с 9.8 % спрямо предходната година. Промишлените свиневъдни ферми на територията на Търговищка област през 2023 г. са 2 броя, които основно определят нивото на свиневъдството в региона: Свинекомплекс в село Алваново„Енола фарм“ ЕООД; и свинекомплекс „Агро сим селект“.

Преструктурирането на свиневъдството протича с по-бързи темпове, отколкото това се случва в говедовъдство и овцевъдството. Дребните по размер стопанства, отглеждащи свине са намалели значително. Предвид икономическата ситуация в страната и тенденциите на пазара на свинско месо може да се очаква отливът на малките стопанства и на производството в „задните дворове” да продължи да намалява. Причините са различни, но рязкото покачване цените на фуражите и оскъпяване на производството, заедно с рестрикциите по отношение отглеждането на животните, както и добиването на месо в кланиците засегна чувствително сектора По важното е, че постепенно започва увеличаване броя на свинете-майки. Наблюдава се и ръст в продуктивността и плодовитостта. Макар броят на свинете-майки да остава по-нисък, отколкото в началото на периода, по-високата плодовитост и подобряването на технологиите на отглеждане и на времето за угояване на прасетата, броят на закланите прасета расте. Стабилизирането на популацията на свине и постепенният възход в производството се дължат и на въведената Държавна помощ за хуманно отношение, което даде известен импулс на производството.

**2. ИЗВОДИ И ПРОГНОЗА ЗА РАЗВИТИЕТО НА ЖИВОТНОВЪДСТВОТО В ТЪРГОВИЩКА ОБЛАСТ**

Продължилият спад при броя на животните до голяма степен се дължи на ниската конкурентоспособност на животновъдството, което засегна основно малките и средни фамилни стопанства. Животновъдството в Търговищка област постепенно се приспособява към новите предизвикателства, но в някои от подотраслите (например млекопроизводство) силната конкуренция на пазара, заедно със слабостите в структурата и продуктивността, подсилват негативните тенденции. Значителна е промяната и в структурата на стопанствата. Малките стопанства силно се съкращават през последните години, като делът на полупазарните и самозадоволяващи се домакинства с животни претърпя значително намаление от няколко пъти в сравнение с началото.

Изводи:

1. Трудностите са изразени най-силно в животновъдството, където се отчита спад в произведената продукция.

2. Животновъдството се свива заради ниската си продуктивност, трудностите при реализацията на продукцията на добри цени, увеличаване разходите за отглеждане на животните и недостига на работна сила;

3. Въпреки стабилизирането на цените на млякото след 2022 г. броят на млечните крави намалява, като основната причина е настоящата нерентабилност на малките и средни стопанства, които не успяват да увеличат продуктивността си и да се интегрират успешно в пазарната верига.

4. Поголовието при млечните говеда и ДРД намалява, като най-голям е този спад при козите, следвани от млечните крави и в много по-малка степен при млечните овце, което основно се дължи на продължаващото преструктуриране и отпадане на малките, полупазарни стопанства.

5. Брутната продукция в животновъдство се свива което показва, че добавената стойност е не само по-ниска, като процент от брутната продукция, но и намалява с по-висока скорост. Това свидетелства за по-бързо растящи производствени разходи, което влошава възвръщаемостта, а оттам обяснява и спадащия интерес към това производство.

Ререния за възстановяването на животновъдството има много – хората в бранша знаят повечето от тях, но **все по-малко стават желаещите** да влязат в бизнес, който изисква 24 часа работа, 365 дни в годината. **От това губи населението ни, което яде вносни храни, губи и националната продоволствена сигурност, която има все по-малко опорни точки в роднотопроизводство.**

**3. ИНФОРМАЦИОННО-РАЗЯСНИТЕЛНА ДЕЙНОСТ**

Информационно-разяснителната кампания през 2023 година включваше:

- изискванията за подаване на заявления за подпомагане през 2023 г**.**

**-** регистрацията на правните основания за ползване на земеделските земи, както и ползването напасища, мери и ливади от общинския и държавен поземлен фонд.

- предоставяне на информация относно откриване на процедура по провеждането на първа тръжна сесия с тайно наддаване за отдаване под наем на свободни пасища, мери и ливади от ДПФ в област Търговище за стопанската 2022/2023 година за срок от една стопанска година при условия и ред, определени в чл. 47 ж и следващите ППЗСПЗЗ.

На сайта на ОД „Земеделие“ Търговище се поместват регулярно подаваните актуализирани информации относно възможностите, които те предоставят за подпомагане. Поместват се или се актуализират и всички други специализирани информации с цел да бъдат информирани коректно, надеждно и навременно потребителите на официалния сайт на дирекцията.

**3.1 СРЕЩИ И ЗАСЕДАНИЯ НА ОБЛАСТНА ЕКСПЕРТНА КОМИСИЯ ПО ЖИВОТНЪВОДСТВО (ОЕКЖ)**

Във връзка с усложнената епизоотична обстановка по отношение на заболяването Африканската чума по свинете (АЧС) и Инфлуенца по птиците, ОЕКЖ към областна администрация съвместно с ОДБХ и ОД “Земеделие“ Търговище са проведени две заседания. На тях са набелязани мерки включващи, срещи с кметовете и със собственици на животновъдни стопанства на територията на цялата област.

Вниманието на животновъдите е съсредоточено върху профилактичните, ограничителните и извънредни мерки за предпазване от разпространението на заболяванията на територията на областта, върху етиологията, клиничната картина, контрола на болестите „АЧС“ и Инфлуенца по птиците.

**3.2 РАБОТНИ СРЕЩИ С ЖИВОТНОВЪДИ**

Утвърдена форма е директният контакт – чрез информационни срещи със земеделски производители, техни организации, жители на малки населени места и медии.

На официалния сайт на ОД „Земеделие“ Търговище регулярно се публикува актуализирана информация относно възможностите, които се предоставят за подпомагане. Помества се и се актуализира и специализирана информация, чиято цел е потребителите на сайта на дирекцията да бъдат осведомявани коректно, надеждно и навременно за прилагане на общата селскостопанска политика

През 2023 година ОД „Земеделие“ Търговище не е провеждала областни консултативни съвети с браншовите организации. Дистанционно се поддържа диалог с ръководствата на браншовите организации. Съвместно с НССЗ бяха проведени две информационно разяснителни кампании сред земеделските стопани за популяризиране на биологичното земеделие под надслов Стани БиоЛогичен производител.

**IV. ДЕЙНОСТИ НА ОД „ЗЕМЕДЕЛИЕ” ТЪРГОВИЩЕ**

**1. Регистър на земеделските стопани на територията на областта съгласно изискванията на Наредба №3 от 29.01.1999 Г.**

В ОД „Земеделие“ Търговище регистрацията на земеделските стопани се извършва съгласно изискванията на Наредба № 3 от 29.01.1999 г. за създаване и поддържане на регистър на земеделските стопани.

С нея се определят условията и редът за регистриране на земеделските стопани съгласно чл. 7, ал. 1 от Закона за подпомагане на земеделските стопани.

Регистрираните земеделски стопани в регистъра на област Търговище за отчетната 2023 година са **1 620 броя**, като в сравнение с предходната година, броят на активните земеделски стопани в областта е намалял със 79 броя.

Сравнителни данни по години:

|  |  |
| --- | --- |
| **Година**  **на регистрация** | **Брой**  **регистрирани ЗС** |
| 2021 година | 1836 |
| 2022 година | 1699 |
| 2023 година | 1620 |

Данните, предоставени от земеделските стопани, се съхраняват на хартиен носител в продължение на 3 години, съгласно нормативните изисквания. Същите се въвеждат редовно в електронния регистър, разработен от МЗХ. Води се входящ дневник, в който се записва датата на регистрация или пререгистрация на физическото или юридическо лице.

В случай на постъпили запитвания от страна на НАП, НОИ, Районен/Окръжен съд, частни/държавни съдебни изпълнители и други задължително се изисква писмено запитване от тяхна страна и съответно разрешение от страна на директора на ОД „Земеделие“ Търговище, който е упълномощено лице от министъра на земеделието и храните за изпълнение на чл. 18, ал. 5 от Наредба № 3.

**2. ПРИЕМАНЕ И ОБРАБОТВАНЕ НА ЗАЯВЛЕНИЯТА ЗА ПОДПОМАГАНЕ ПО СЕПП КАМПАНИЯ 2023 ГОДИНА.**

Обработените в Общинските служби по земеделие заявления за Кампания Директни плащания 2023 са общо **1 444 бр**. Една част от тези заявления са изпратени за приключване в други области - **27 бр**. Предадените в разплащателна агенция Търговище заявления са **1 417 броя.** Опознатата от земеделските стопани площ за подпомагане по СЕПП е в размер на **102 651.24 хектара**.

Подробна информация по общини :

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ОБЩИНА** | **Общ брой обработени заявления в ОСЗ** | **Брой обработени заявления за приключване в област Търговище** | **Брой обработени заявления за приключване в друга област** | **Общо регистрирана площ за 2022 година в областта /хектари/** | **Общ брой регистрирани стопани за 2022 година** | **Брой ФЛ** | **Брой ЮЛ** | **Брой предадени заявления в ОРА Търговище** |
| АНТОНОВО | 109 | 99 | 10 | 1 304.71 | 99 | 92 | 7 | 99 |
| ОМУРТАГ | 394 | 388 | 6 | 13 865.02 | 388 | 366 | 22 | 388 |
| ПОПОВО и ОПАКА | 406 | 403 | 3 | 37 781.22 | 403 | 316 | 87 | 403 |
| ТЪРГОВИЩЕ | 535 | 527 | 8 | 49 700.29 | 527 | 423 | 104 | 527 |
| **ОБЩО :** | **1 444** | **1 417** | **27** | **102 651.24** | **1 417** | **1 197** | **220** | **1 417** |

Всички обработени заявления в ОСЗ са предоставени своевременно на Областна Разплащателна Агенция Търговище.

За периода на кампанията, до 21 юли 2023г. са извършени 9 броя официални предавания на правно основание, към МЗХ респективно към ИСАК.

Поради възникване на технически неизправности и несъвършенства на софтуера, не навременното изготвяне и обнародване на част от нормативната уредба и други технически и административни затруднения, съпътстващи въвеждането на новите изисквания за кандидатстване, се стигна до удължаване на срока за приемане на заявленията тъй, като ходът на подаване на заявленията за подпомагане неколкократно беше възпрепятстван и прекъсван след старта на кампанията,

Окончателно кампанията приключи успешно на 21 юли 2023 година, като всички земеделски стопани изявили желание да кандидатстват бяха обслужени, съобразно направените промени в сроковете.

**3. ИЗВЪРШВАНЕ НА ТЕРЕННИ ПРОВЕРКИ ЗА АКТУАЛИЗАЦИЯ НА ДОПУСТИМИЯ ЗА ПОДПОМАГАНЕ СЛОЙ**

През 2023 година територията на област Търговище не попада в зона на самолетно заснимане и обновяване на цифровата орто-фото карта, използвана за опознаване на ползваните от земеделските стопани площи, поради, което и броя на проверяваните физически блокове бе значителен 631 бр.

Определените за проверка блокове, тази година, в по-голямата си част действително налагаха извършване на ситуацията на терен, поради установени значителни различия по отношение на НТП и граници на физическите блокове.

Ангажираните с проверките експерти направиха всичко необходимо, за да се достигне до всички блокове и да се установи тяхното състояние с цел да не се допуска злоупотреба със заявените средства, както и в обратния случай ощетяване на земеделски стопани, които са привели площите в състояние годно за подпомагане.

Създадена бе организация за работа на общо 6 екипа в областта. При тези обстоятелства годишните теренните проверки в областта бяха извършени, отработени и отразени, изцяло в поставените от МЗХГ срокове, без да се налага да ползваме помощни екипи от други области.

**4. ПРОЦЕДУРА ПО ИЗПЛАЩАНЕ НА ПОСТЪПИЛИТЕ В ОД „ЗЕМЕДЕЛИЕ” СУМИ ПО РЕДА НА ЧЛ.37 В, АЛ.7 ОТ ЗСПЗЗ**

За стопанската 2023/2024 година дължимите суми за ползване на имоти по реда на чл.37в, ал.3, т.2 от ЗСПЗЗ са в процес на събиране в срок съответстващ на срока, съгласно датата на обявяване на заповедите. На този етап от процедурата няма направени предложения за започване на процедури по чл.34 от ЗСПЗЗ.

Изплащането на сумите до настоящия момент по години е както следва :

|  |  |  |
| --- | --- | --- |
| **Плащане за стопанска година** | **Подадени заявления за изплащане на суми / брой** | **Изплатена сума /лева** |
| За календарната 2016 година | 561 | 155 750,66 |
| За календарната 2017 година | 798 | 472 768,89 |
| За календарната 2018 година | 1 295 | 348 555,18 |
| За календарната 2019 година | 1 237 | 389 909,56 |
| За календарната 2020 година | 1 381 | 404 335,73 |
| За календарната 2021 година | 1 283 | 387 046,04 |
| За календарната 2022 година | 2 047 | 580 882,05 |
| За календарната 2023 година | 1 676 | 529 298.73 |
| **ОБЩО** | **10 278** | **3 268 546.84** |

Сумите се изплащат поетапно при поискване от страна на собствениците и/или наследниците на съответните имоти. Изплащането става в пълен размер за съответната година, като сумата се превежда на първия правоимащ подал заявление в съответната Общинска служба по земеделие. Частични плащания на полагащи се дялове не се извършва.

**5. ПРИЕМАНЕ И ОБРАБОТКА НА ДЕКЛАРАЦИИ ПО ЧЛ.69 И ЗАЯВЛЕНИЯ ПО ЧЛ.70 ОТ ППЗСПЗЗ ВЪВ ВРЪЗКА С ЧЛ.37Б ОТ ЗСПЗЗ И СКЛЮЧВАНЕ НА СПОРАЗУМЕНИЯ ПО ЧЛ.37В ОТ ЗСПЗЗ.**

През 2023 год. в област Търговище са подадени общо **4 724 броя** декларации и заявления по реда на чл.37б от ЗСПЗЗ. От тях **1 465 броя** декларации по реда на чл.69 от ППЗСПЗЗ и **3 259 броя** заявления по реда на чл.70 от ППЗСПЗЗ.

Разпределението на декларациите по общини и видове е както следва:

|  |  |  |  |  |
| --- | --- | --- | --- | --- |
| **Общинска служба по земеделие** | **БРОЙ** | | **ДЕКАРИ** | |
| **Брой на подадените декларации по чл. 69 за стопанската 2023/2024 г.** | **Брой на подадените заявленията по чл.70 за стопанската 2023/2024 г.** | **Площ на подадените декларации по чл. 69 за стопанската 2023/2024г. дка** | **Площ на подадените заявленията по чл.70 за стопанската 2023/2024г. дка** |
| Антоново | 302 | 627 | 15 151.669 | 128 726.904 |
| Омуртаг | 436 | 947 | 24 560.877 | 164 536.278 |
| Попово | 332 | 833 | 59 416.856 | 423 622.809 |
| Търговище | 395 | 852 | 45 243.922 | 373 703.286 |
| **Общо** | **1 465** | **3 259** | **144 373.324** | **1 090 589.277** |

Тези декларации бяха основата за подготовка на изходните данни за изготвяне на споразуменията по чл. 37в от ЗСПЗЗ за стопанската 2023/2024 година и съответно базата данни за правни основания за кампания „Директни плащания 2024“.

Една от основните дейности на Общинските служби по земеделие е участие в комисии и администриране процеса по сключването на споразумения по чл.37в от ЗСПЗЗ за землищата на териториите на съответните общини. Процесът на сключване на споразумения изисква подготвителни действия, извършвани от Общинските служби по земеделие. Това е подготовката на изходните данни въз основа на които се сключват споразумения и се формират масиви на ползване. Тази дейност изисква време и наличие на човешки ресурс, с оглед кратките и интензивни срокове в рамките на които трябва да бъдат обработени представените от земеделските стопани заявления и декларации. Всички необходими изходни данни са изготвени и предоставени на комисиите и ползвателите в рамките на инструктивните срокове регламентирани от закона.

Въз основа на подадените заявления, от общо 186 броя землища в областта са изготвени доброволни споразумения за 174 от тях и 12 землища са обработват в реални граници.

Общо изготвените споразумения/служебни разпределения са 174 броя. От тях 172 са доброволни споразумения и 2 служебно разпределение на масиви за ползване – обработваема земя, както и 1 брой доброволно споразумение за разпределения на масиви за ползване – трайни насаждения.

Площите, разпределени в масиви за ползване за землищата в областта са в размер на **910 742.792 декара**. В процеса на споразуменията са взели участие **около 900 бр.** собственици и ползватели на земеделски земи в региона.

Пълна информация за изготвените споразумения по общини :

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***ОБЩИНА*** | ***Землища в общината*** | ***Брой издадени заповеди за ДС*** | | ***Брой издадени заповеди за СР*** | | ***Издадени заповеди общо*** | ***Землища без споразу-мения*** | ***Общо площ*** |
|
|
| ***ОЗ*** | ***ТН*** | ***ОЗ*** | ***ТН*** |
| ***брой*** | ***брой*** | ***брой*** | ***брой*** | ***брой*** | ***брой*** | ***брой*** | ***дка*** |
| Антоново | 52 | 49 | 0 | 0 | 0 | 49 | 3 | 68 116.750 |
| Омуртаг | 42 | 35 | 0 | 0 | 0 | 35 | 7 | 79 015.344 |
| Опака | 6 | 4 | 0 | 1 | 0 | 5 | 1 | 54 663.642 |
| Попово | 35 | 34 | 1 | 1 | 0 | 36 | 0 | 369 714.793 |
| Търговище | 51 | 50 | 0 | 0 | 0 | 50 | 1 | 339 232.263 |
| **Общо** | **186** | **172** | **1** | **2** | **0** | **175** | **12** | **910 742.792** |

Относно имотите, собственост на държавния и общинския поземлен фонд, ползвани по реда на чл.37 в, ал.10 ЗСПЗЗ, попадащи в границите на масивите, съответно е подадена информация на общините и на служителите в ОД „Земеделие”, за да може по искане на ползвателите да бъдат сключени едногодишни договори за ползване, за стопанската 2023/2024 година по цена определено съгласно изискванията на чл.37в, ал.10 от ЗСПЗЗ за всяко землище.

Изготвени са 175 броя заповеди на директора на ОД „Земеделие” Търговище, за утвърждаване на доброволните споразуменията и служебни разпределения, съгласно чл.37в, ал.4 от ЗСПЗЗ. Всички те са обявени на сайта на ОД “Земеделие” и съответно са предоставени на Общинските администрации с цел изнасянето им и в сайтовете на Общините. Заповедите подлежат на обжалване в 14 дневен срок от обявяването й на публично място, като за такова приемаме обявяването й на сайта на ОД „Земеделие”, където заповедите се обявяват първоначално.

На Общинските администрации са предоставени регистри за ползваните и включени в масивите за разпределения имоти полски пътища – общинска собственост, както и имотите общинска собственост по реда на чл.37в, ал.10 за сключване на едногодишни договори за ползване.

Изпратени са искания до Общинските съвети за съгласие или отказ за включване на имотите полски пътища в масивите за разпределение за стопанската 2023/2024 година, като се очакват решенията им, за да се предприемат съответните действия.

**6. ЕЛЕКТРОНЕН РЕГИСТЪР НА ЗЕМЕДЕЛСКИТЕ СТОПАНИ, ОТГЛЕЖДАЩИ ТЮТЮН - 2023 г.**

С попълването на регистъра се даде възможност за оценка на реалната ситуация в сектор “Тютюн“. Културата се отглежда единственно в община Омуртаг, Броя на земеделски стопани, отглеждащи тази култура е символичен, тъй като сектора не подлежи на европейско субсидиране, но заради наличие на социални и регионални последствия от рестрикциите върху това производство се въведе държавно подпомагане на сектора чрез схема за преходна национална помощ за тютюн, необвързана с производството.

|  |  |  |  |  |  |
| --- | --- | --- | --- | --- | --- |
| **Справка за тютюнопроизводители по общини за 2023 г.** | | | | | |
| **Община** | **Брой тютюно-производители** | **Площ имоти / дка/** | **Площ по договор /дка/** | **Количество тютюн по договор /кг/** | **Количество изкупен тютюн /кг/** |
|
|
| Омуртаг | 1 | 2 | 2 | 0 | Към момента няма данни за изкупения тютюн |

**7. КАМПАНИЯ ПО ПРИЕМАНЕ И ОБРАБОТВАНЕ НА ЗАЯВЛЕНИЯ ЗА ПРЕДОСТАВЯНЕ НА ПОМОЩ ПО СХЕМА ЗА ДЪРЖАВНА ПОМОЩ „ПОМОЩ ПОД ФОРМАТА НА ОТСТЪПКА ОТ СТОЙНОСТТА НА АКЦИЗА ВЪРХУ ГАЗЬОЛА, ИЗПОЛЗВАН В ПЪРВИЧНОТО СЕЛСКОСТОПАНСКО ПРОИЗВОДСТВО”**

С цел подпомагане на земеделските стопани при производство на първични селскостопански продукти и на основание на чл.47в, ал.3 от Закона за подпомагане на земеделските производители и заповед РД 09-683/11.07.2023 г. на министъра на земеделието и храните, през периода от 28 август до 20 септември 2023 г. се осъществи приема на заявления за държавна помощ по схемата: „Помощ под формата на отстъпка от стойността на акциза върху газьола, използван при първично селскостопанско производство“.

Във връзка с тази кампания в Общинските служби по земеделие в област Търговище са приети общо 360 броя заявления на кандидати за участие по схемата „Помощ под формата на отстъпка от стойността на акциза върху газьола, използван в първичното селскостопанско производство”. Общото количество литри в подадените заявления е в размер на 8 347 215.937 литра.

Разпределението по общини, относно броя на подадените заявления и заявеното количество литри е както следва :

|  |  |  |
| --- | --- | --- |
| **ОБЩИНА** | **Подадени заявления за възстановяване на акциз брой** | **Заявени количества за възстановяване на акциз литри** |
| Антоново | 7 | 21 916.670 |
| Омуртаг | 71 | 695 798.027 |
| Попово | 115 | 3 762 315.190 |
| Търговище | 167 | 3 867 186.050 |
| **Общо** | **360** | **8 347 215.937** |

**8. кампания по приемане и обработване на заявления за помощ De minimis, съгласно Регламент (ЕС) № 1408/2013, изменен с Регламент (ЕС) 2019/316, на регистрираните по Наредба № 3 от 1999 г. земеделски стопани в сектор „Животновъдство“, в т.ч. пчелен мед и в сектор „Растениевъдство“**

От 20 ноември до 1 декември земеделските производители, които развиват своята дейност в секторите „Животновъдство“, Пчеларство“ и „Растениевъдство“, имаха възможност да подадат заявления за подпомагане по помощта de minimis. Помощта се отпуска съгласно Регламент (ЕС) № 1408/2013, изменен с Регламент (ЕС) 2019/316, на регистрираните земеделски стопани по Наредба № 3 от 1999 г.

При кандидатстване за тютюн се изискваше регистрация като тютюнопроизводители съгласно Наредба № 22 от 21 декември 2016 г. за 2023 г. Помощта се предоставя за покриване на част от разходите за изхранване на животните през зимния сезон и за осигуряване подготовката за реколта 2024 г.

Помощта de minimis се предоставя за направленията:

За сектор „Животновъдство“ в т.ч. пчелен мед: 23 750 000 лв.

• едри преживни животни - до 50, до 200 и над 200 животни

• дребни преживни животни - до 300 и над 300 животни

 • коне под селекционен контрол - до 50 и над 50 животни

 • пчелни семейства - до 150 и над 150 кошера

За сектор „Растениевъдство“:  23 750 000 лв.

• плодове и зеленчуци (ябълки, круши, кайсии/зарзали, праскови/нектарини, череши, вишни, ягоди, малини, сливи, десертно грозде, домати полски, краставици полски, корнишони, патладжан, пипер полски, картофи, лук, чесън, моркови, зеле, дини и пъпеши);

 • оранжерийни култури (домати, краставици и пипер);

 • винени лозя  (без площите, за които е получено подпомагане по мярката за „Събиране на реколта на зелено“);

 • маслодайна роза;

 • тютюн.

Подадените заявления по общини и общо за област Търговище са както следва :

|  |  |
| --- | --- |
| **ОБЩИНА** | **Общ брой обработени заявления в ОСЗ** |
| АНТОНОВО | 33 |
| ОМУРТАГ | 231 |
| ПОПОВО&ОПАКА | 250 |
| ТЪРГОВИЩЕ | 281 |
| **ОБЩО :** | **795** |

**9. помощ по схемата „Помощ в подкрепа на ликвидността на земеделски стопани за преодоляване на негативното икономическо въздействие на руската агресия срещу Украйна“ 2023 година.**

През 2023 година са осъществени общо три приема на заявления за подпомагане на земеделските стопани по схемата „Извънредно временно подпомагане за земеделските стопани, които са засегнати от последиците от руското нашествие в Украйна“. За два от приемите заявленията се приемаха в Общинските служби по земеделие, а третия последен прием се извърши от ОД на ДФ „Земеделие“.

Първият прием бе в периода от 8 до 17 март 2023 година, като за финансова подкрепа по подмярка 22.1 бе предоставена на земеделски стопани, които отглеждат пчелни семейства. Изискване към пчелните семейства бе, същите да се отглеждат в собствен животновъден обект, регистриран по чл. 137 от Закона за ветеринарномедицинската дейност.

По подмярка 22.1 се допуснаха за подпомагане и производители на ягоди или малини, оранжерийно производство за площите за които не са получили подпомагане по подмярката през предходния прием.

Задължително изискване за всички, кандидатстващи за подпомагане бе регистрацията по реда на Наредба № 3 от 1999 г. за създаване и поддържане на регистър на земеделските стопани.

Разпределеният бюджет за помощта бе определен до левовата равностойност на 2 808 407 евро. Един земеделски стопанин може да получи подпомагане не повече от 15 000 EUR (29 337 лева) – допустимият размер на помощта, записан в европейското законодателство.

Броят на приетите заявления в Общинските служби по земеделие в област Търговище е:

|  |  |
| --- | --- |
| **ОБЩИНА** | **Общ брой обработени заявления в ОСЗ** |
| АНТОНОВО | 89 |
| ОМУРТАГ | 261 |
| ПОПОВО И ОПАКА | 272 |
| ТЪРГОВИЩЕ | 88 |
| **ОБЩО :** | 710 |

Вторият прием на заявления се осъществи през периода от 03.04.2023г. до 13.04.2023г.

Бюджет по помощта бе в размер на 213 млн. лв., като се разпределя в следните направления:

   • Едри и дребни преживни животни, коне, и пчелни семейства – 102 млн. лв.;

   • Плодове и зеленчуци (ябълки, круши, кайсии/зарзали, праскови/нектарини, череши, вишни, ягоди полски, малини полски, сливи, десертно грозде, домати полски, краставици полски, корнишони, патладжан и пипер полски, домати оранжерийни, краставици оранжерийни, пипер оранжериен, ягоди оранжерийни, малини оранжерийни, картофи, лук, чесън, моркови, зеле, дини и пъпеши), маслодайна роза, ориз, винени лозя, черупкови плодове (орехи, бадеми и лешници), салати и марули, бамя, тиквички, култивирани гъби и тютюн – 111 млн. лв.

Заявленията за подпомагане се приемаха в общинските служби по земеделие по постоянен адрес на кандидата – физическо лице или по адреса на управление на кандидата – юридическо лице или едноличен търговец.

Максималният размер на финансовата помощ е до 250 000 евро (488 975,50 лв.) на предприятие, чиято дейност е в сектора на първичното производство на селскостопански продукти. При определянето му се взема в предвид и подпомагането, което кандидатът е получил по същата схема през 2022 г.

За първи път се предоставиха субсидии на производители на култивирани гъби и фермери, отглеждащи телета за угояване - мъжки от 6 месеца до 24 месеца, и/или на телета за угояване от 6 месеца до 24 месеца от специализирани месодайни породи Абердин ангус, Лимузин, Херефорд, Гаскон, Обрак, Месодаен симентал, Шароле, Блонд А’Китен, Кианина, Маркиджана, Галоуей, Белгийско синьо.

В сектор „Животновъдство“ ставките бяха определени в размер на:

   • млечни крави под селекционен контрол – 230 лв.

   • млечни крави – 160 лв.

  • млечни крави в планински райони – 160 лв.

  • месодайни крави и/или юници – 150 лв.

  • месодайни крави под селекционен контрол – 200 лв.

  • биволи – 230 лв.;

  • овце-майки и/или кози-майки под селекционен контрол – 35 лв.

  • овце майки и/или кози майки в планински райони – 27 лв.

  • овце майки и/или кози майки, за животните по Преходна национална помощ за овце-майки и/или кози-майки, обвързана с производството (ПНДЖ 3) – 27 лв.

  • телета от специализирани месодайни породи – 140 лв.

  • телета за угояване – мъжки от 6 до 24 месеца – 70 лв.

Ставката, по която коневъдите получиха подпомагане за едно животно под селекционен контрол, бе в размер на 50 лв.

Размерът на помощта за едно пчелно семейство е 10 лв.

Ставките за плодове и зеленчуци, винени лозя, маслодайна роза, ориз, черупкови плодове (орехи, бадеми и лешници), салати, марули, бамя, тиквички, култивирани гъби и тютюн бяха:

   • ябълки, круши, кайсии/зарзали, праскови/нектарини, череши/вишни, ягоди, малини –1 260 лв./ха;

   • сливи и десертно грозде – 1 260 лв./ха;

   • домати полски, краставици полски, корнишони, патладжан – 1 370 лв./ха;

  • пипер полски – 1 700 лв./ха;

   • картофи, лук, чесън – 1 320 лв./ха;

  • моркови, зеле, дини и пъпеши – 1 200 лв./ха;

  • домати оранжерийни, пипер оранжериен, краставици оранжерийни:

   - за домати оранжерийни, пипер оранжериен, краставици оранжерийни, отглеждани в отопляеми оранжерии – 30 000 лв./ха ;

   - за домати оранжерийни, пипер оранжериен, краставици оранжерийни, отглеждани в неотопляеми оранжерии – 3 000 лв./ха ;

  • ягоди оранжерийни, малини оранжерийни – 9 500 лв./ха;

  • винено грозде – 400 лв./ха;

   • маслодайна роза – 800 лв./ха;

   • ориз – 225 лв./ха;

   • черупкови плодове (орехи, бадеми и лешници) – 225 лв./ха;

   • салати и марули – 900 лв./ха;

   • бамя – 1 000 лв./ха;

  • тиквички – 900 лв./ха;

   • тютюн – 550 лв./ха;

   • култивирани гъби – 7 лв./кв.м.

Броя на приетите заявления за този втори за годината прием в Общинските служби по земеделие в област Търговище бе :

|  |  |
| --- | --- |
| **ОБЩИНА** | **Общ брой обработени заявления в ОСЗ** |
| АНТОНОВО | 0 |
| ОМУРТАГ | 6 |
| ПОПОВО и ОПАКА | 100 |
| ТЪРГОВИЩЕ | 345 |
| **ОБЩО :** | **451** |

**За област Търговище общо приетите заявления от двата етапа на прием са 1 161 броя.**

|  |  |
| --- | --- |
| **ОБЩИНА** | **Общ брой обработени заявления в ОСЗ** |
| АНТОНОВО | 89 |
| ОМУРТАГ | 267 |
| ПОПОВО и ОПАКА | 372 |
| ТЪРГОВИЩЕ | 433 |
| **ОБЩО :** | **1 161** |

**10. ПОДДЪРЖАНЕ НА АРХИВ НА ОСЗ И ПРЕДАВАНЕ НА АРХИВ КЪМ МЗХ**

През 2023 година са извършени 12 броя задължителни месечни предавания на архив от FERMA WIN, което се изпълнява съгласно дадените указания и поставени срокове от МЗХ.

**11. ПОДДЪРЖАНЕ И АКТУАЛИЗАЦИЯ НА ИНТЕРНЕТ СТРАНИЦАТА НА ОД „ЗЕМЕДЕЛИЕ“ ТЪРГОВИЩЕ**

Всички подадени заявки, одобрени от директора на ОД „Земеделие” за отразяване на материали и информация на интернет страницата на ОД „Земеделие” са своевременно и коректно отразени. През цялата година са публикувани актуалните новини със задължителен характер. При възлагане са отразени и настъпилите кадрови промени в ОДЗ и ОСЗ. Публикувани са обяви за провеждани търгове и конкурси от страна на ОДЗ и съответно резултатите след тяхното приключване.

Публикациите се качват на база искане от страна на експерти от ОДЗ, след изрично разрешение от страна на директора на ОД „Земеделие”. Без заявка се качват единствено изискуема по закон и постановена с него информация.

**12. ВЗЕТИ УЧАСТИЯ В ОБУЧЕНИЯ И КОМИСИИ ПО ДЕЙНОСТТА.**

Първото обучение за годината бе проведено на 24.01.2023 г. в град Велико Търново, като основна тема на събитието бе представянето на  Стратегическия план за развитие на земеделието и селските райони (СПРЗСР) в България за периода 2023-2027 г. Акценти на дискусиите бяха стандартите за добро земеделско и екологично състояние на почвата, екосхемите, както и условията и критериите за тяхното прилагане, като част от новите мерки в СПРЗРС.

В периода 20.02.2023 г. – 22.02.2023 г. се проведе обучение в гр.Трявна, област Габрово, организирано от МЗХ, дирекция ДП, на което бе представена новата ОСП 2023-2027, съдържаща много нови правила и възможности за сектора. Представени бяха и новите моменти във връзка с кампания „Директни плащания 2023“ и инвестиционните мерки; Новите задължителни стандарти за добро земеделско и екологично състояние на земята (стандарти за ДЗЕС); Основни схеми при директни плащания 2023-2027 и обвързана подкрепа; Паралелно изпълнение на нови и стари „зелени“ ангажименти; Новости в Наредба № 5 от 2018 г. за биологичното производство; Нова система за мониторинг на площ, контрол и санкции и други интересни теми свързани с предстоящата кампания.

В последствие предвид поетапното изясняване на новостите и своевременното изготвяне на новата нормативна база се наложи провеждането на още две онлайн обучения във връзка с кампания „Директни плащания 2023“, както и технически подробности относно работата с информационна система ИСАК и зареждането й с правни основания за лицата имащи право на подпомагане.

Обученията се проведоха на 07.04.2023 г. и 12.05.2023 г. на територията на ОД „Земеделие“ Търговище, като участие взеха почти всички служители от Общинските служби по земеделие и част от служителите в ОДЗ.

На база одобрен доклад за организиране и провеждане на обучение за теренни проверки за СИЗП в периода 27.09 - 29.09.2023 г. експерти от ОД „Земеделие“ и ОСЗ взеха участие в обучение, организирано от Дирекция „ИЗП“ към МЗХ във връзка с извършването на теренни проверки относно поддържане на СИЗП в актуално състояние.

Обучението бе относно администриране и изпълнение процесите по извършване на теренни проверки. Запознаване с новости и промени в процедурите. Проведено бе и обучение на терен за работа с GNSS и извършване на реални теренни проверки в област Пловдив.

Дадени бяха насоки относно поддържане на слоеве „Постоянно затревени площи”, „Елементи по ДЗЕС 8“ - дървета в група, живи плетове или редици от дървета, синори (полски граници), тераси, отделни дървета и „ПЗП-косене”, както и препоръки, относно извършването на проверки на площи заявени за подпомагане по схемите за обвързано подпомагане за плодове и зеленчуци.“

**13. ПОЗЕМЛЕНИ ОТНОШЕНИЯ**

Земеделските земи от Държавния поземлен фонд (ДПФ) се предоставят за ползване под наем и аренда чрез търг съгласно разпоредбите на Закона за собствеността и ползването на земеделските земи (ЗСПЗЗ) и Правилника за прилагане на Закона за собствеността и ползването на земеделските земи (ППЗСПЗЗ).

На територията на област Търговище общата площ на земите от държавния поземлен фонд – частна държавна собственост възлиза на 113 976 дка, 10 805 броя имоти, разпределени по начин на трайно ползване, както следва: ниви – 86 017 дка; пасища – 15 743 дка; ливади – 1 308 дка; трайни насаждения – 5 879 дка; други (гори и храсти в земеделска земя, храсти, друга селскостопанска територия) – 5 029 дка.

В ОД „Земеделие” Търговище към 31.12.2023 г. броя на действащите договори за наем и аренда с ДПФ по начин на трайно ползване са общо 443 разпределени по общини, както следва:

**ОБЩИНА ТЪРГОВИЩЕ – 183 договора**

* действащи договори за едногодишни полски култури - 145 броя ;
* действащи договори за създаване и отглеждане на трайни насаждения и за съществуващи трайни насаждения – 35 броя;
* действащи договори за ползване на пасища, мери и ливади – 3 броя;

**ОБЩИНА ПОПОВО – 123 договора**

* действащи договори за едногодишни полски култури - 114 броя;
* действащи договори за създаване и отглеждане на трайни насаждения - 7 броя;
* действащи договори за ползване на пасища, мери и ливади - 2 броя;

**ОБЩИНА ОПАКА – 25 договора**

* действащи договори за едногодишни полски култури - 25 броя;

**ОБЩИНА ОМУРТАГ – 67 договора**

* действащи договори за едногодишни полски култури - 44 броя;
* действащи договори за създаване и отглеждане на трайни насаждения - 7 броя;
* действащи договори за ползване на пасища, мери и ливади – 16 броя;

**ОБЩИНА АНТОНОВО – 45 договора**

* действащи договори за едногодишни полски култури - 37 броя;
* действащи договори за създаване и отглеждане на трайни насаждения - 7 броя;
* действащи договори за ползване на пасища, мери и ливади – 1 брой;

Разпределението на обработваемите земеделските земи по действащи договори за аренда и начин на трайно ползване може да се представи по следния начин:

|  |  |  |  |
| --- | --- | --- | --- |
| **Община** | **Площ по договор** | **Размер на наема съгласно договора** | **НТП** |
| **/ дка /** |
| АНТОНОВО | 11 304,100 | 771 466,39 | епк |
| ОМУРТАГ | 7 339,572 | 567 506,98 | епк |
| ОПАКА | 1 588,279 | 163 416,18 | епк |
| ПОПОВО | 27 802,412 | 2 238 350,59 | епк |
| ТЪРГОВИЩЕ | 16 653,867 | 1 122 431,91 | епк |
|  | **64 688,230** | **4 863 170,68** |  |
|  |  |  |  |
|  | **Площ по договор**  **/ дка /** | **Размер на наема съгласно договора** | **НТП** |
| **Община** |
| АНТОНОВО | 34,500 | 473,50 | пасища и ливади |
| ОМУРТАГ | 3 574,556 | 33 987,75 | пасища и ливади |
| ОПАКА | 0 | 0 | пасища и ливади |
| ПОПОВО | 56,865 | 479,95 | пасища и ливади |
| ТЪРГОВИЩЕ | 162,890 | 1 594,84 | пасища и ливади |
|  | **3 828,811** | **36 536,04** |  |
|  |  |  |  |
| **Община** | **Площ по договор**  **/ дка /** | **Размер на наема съгласно договора** | **НТП** |
| АНТОНОВО | 427,566 | 24 752,70 | тр.наждения |
| ОМУРТАГ | 878,036 | 43 005,54 | тр.наждения |
| ОПАКА | 0 | 0 | тр.наждения |
| ПОПОВО | 284,985 | 15 365,25 | тр.наждения |
| ТЪРГОВИЩЕ | 2 533,288 | 141 601,00 | тр.наждения |
|  | **4 123,875** | **224 724,49** |  |
|  |  |  |  |

През 2023 година са проведени следните тръжни сесии за отдаване на земеделски земи от ДПФ под наем и аренда за стопанската 2023/ 2024 година.

* Със Заповед № РД-04-148/ 23.06.2023 г. на основание чл.47ж, ал.1 от ППЗСПЗЗ и чл. 24, ал.1 от ЗСПЗЗ е открита първа тръжна сесия за отдаване под наем и аренда на свободни имоти от държавния поземлен фонд. В резултат на проведената процедура са сключени 52 договора, за обща площ 7 548,200 дка, на стойност 625 701,79 лева;
* Със Заповед № РД-04-385/ 24.10.2023 г. на основание чл.47ж, ал.1 от ППЗСПЗЗ и чл. 24, ал.1 от ЗСПЗЗ е открита втора тръжна сесия за отдаване под наем и аренда на свободни имоти от държавния поземлен фонд. Търга е проведен на 01.12.2023 г., в резултат на което са сключени на два договора за аренда за създаване и отглеждане на трайни насаждения;
* Със Заповед № РД-04-176/ 22.08.2023 г. на основание чл. 37и, ал. 13 от ЗСПЗЗ е открита и проведена първа тръжна сесия за отдаване под наем на свободни пасища и ливади от държавния поземлен фонд. На основание проведената тръжна процедура са сключени 6 договора за наем, със срок на действие 1 стопанска година, за обща площ от 379,464 дка, на стойност 4 469,43 лева;
* Със Заповед № РД-04-387/ 24.10.2023 г. на основание чл. 37и, ал. 14 от ЗСПЗЗ е открита втора тръжна сесия за отдаване под наем на свободни пасища и ливади от държавния поземлен фонд. Търга е проведен на 01.12.2023 г., сключен 1 договор за наем, със срок на действие 1 стопанска година, за обща площ от 192,827 дка, на стойност 1 971,03 лева;

Пасищата, мерите и ливадите от държавния поземлен фонд се отдават под наем или аренда на собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, съобразно броя и вида на регистрираните животни, по цени, определени по пазарен механизъм. Тенденцията е за засилен интерес от страна на животновъдите към ползване на имоти от ДПФ с начин на трайно ползване - пасища, мери и ливади, поради недостиг на този поземлен ресурс

Събраната сума по действащи договори за наем и аренда с падеж 01.10.2023 г. - доплащане за 2022/ 2023 г. и авансово плащане за 2023/ 2024 стопанска година възлиза на обща стойност 3 426 927,69 лева. Предстоят плащания с падеж 31.01.2024 г. През 2023 год. се наблюдава закъснение в заплащането на дължимите арендни вноски на част от арендаторите, с мотив - възникнали финансови проблеми. В тази връзка постъпват заявления от арендатори за частично или пълно прекратяване на договори за аренда.

***Земеделските земи от ДПФ, отдадени под наем и аренда за област Търговище, разпределени по НТП, са предложени в следния вид:***

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Община | **Сключени договори за отглеждане на едногодишни полски култури** | | | **Сключени договори за дългосрочно ползване за създаване на трайни насаждения** | | | **Сключени договори за дългосрочно ползване за отглеждане на съществуващи трайни насаждения** | | | **Сключени договори за едногодишно ползване на имоти по §12а от ПЗР на ЗСПЗЗ** | | |
| Обявени на търг | бр. сключени договори | за обща площ | Обявени на търг | бр. сключени договори | за обща площ | Обявени на търг | бр. сключени договори | за обща площ | Обявени на търг | бр. сключени договори | за обща площ |
| дка | дка | дка | дка | дка | дка | дка | дка |
| АНТОНОВО | 5170,179 | 6 | 905,877 |  |  |  | 27,143 |  |  | 9,388 |  |  |
| ОМУРТАГ | 2848,872 | 9 | 1631,039 |  |  |  | 15,897 |  |  | 58,538 |  |  |
| ОПАКА | 379,639 | 3 | 125,360 |  |  |  |  |  |  |  |  |  |
| ПОПОВО | 4658,498 | 8 | 457,428 | 1 |  |  |  |  |  | 129,939 |  |  |
| ТЪРГОВИЩЕ | 6634,164 | 26 | 4428,496 | 2 | 2 | 9,501 | 129,531 |  |  | 9,344 |  |  |
| **Общо за областта:** | **19691,352** | **52** | **7548,20** | **3** | **2** | **9,501** | **172,571** |  |  | **207,209** |  |  |

Достигнатите цени на търга за предоставяне на земеделски земи от ДПФ в област Търговище, разпределени по общини и начин на трайно ползване са:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Община** | **едногодишни полски култури** | | | **съществуващи тр. насаждения** | | | **създаване на тр. насаждения** | | | **пасища, мери** | | | **ливади** | | |
|
|
| **минимална** | **максимална** | **средна** | **минимална** | **максимална** | **средна** | **минимална** | **максимална** | **средна** | **минимална** | **максимална** | **средна** | **минимална** | **максимална** | **средна** |
| АНТОНОВО | 54,00 | 132,00 | 93,00 |  |  |  |  |  |  |  |  |  |  |  |  |
| ОМУРТАГ | 56,00 | 151,00 | 103,50 |  |  |  |  |  |  | 15,00 | 15,00 | 15,00 |  |  |  |
| ОПАКА | 168,00 | 212,00 | 190,00 |  |  |  |  |  |  |  |  |  |  |  |  |
| ПОПОВО | 55,00 | 200,00 | 127,50 |  |  |  |  |  |  | 8,00 | 9,00 | 8,50 | 9,00 | 9,00 | 9,00 |
| ТЪРГОВИЩЕ | 54,00 | 147,00 | 100,50 |  |  |  | 50,00 | 73,00 | 61,50 | 8,00 | 13,00 | 10,50 | 10,00 | 10,00 | 10,00 |
| **За областта:** | **77,40** | **168,40** | **122,90** | **0** | **0** | **0** | **50,00** | **73,00** | **61,50** | **10,33** | **12,33** | **7,50** | **9,50** | **9,50** | **9,50** |

* Комисии по чл.45б, ал.3 от ППЗСПЗЗ за приемане планове на новообразувани имоти в стопански дворове по чл.27, ал.8 и ал.9 от ЗСПЗЗ – 4 бр.;
* Преписки до МЗХ за получаване принципни съгласия за включване на незастроени имоти в тръжна процедура по реда на чл.27, ал.8 и ал.9 от ЗСПЗЗ – получени принципни съгласия – 2 броя;
* Проведена процедура и търг за продажба на свободни имоти по чл. 27, ал. 8 от ЗСПЗЗ – 1 брой
* Проведена процедура и търг за продажба на свободни имоти по чл. 27, ал. 9 във връзка с ал.8 от ЗСПЗЗ и §12а от ПЗР на ЗСПЗЗ – няма
* Комисии за бракуване на трайни насаждения – 6 броя;

**Придобиване на собственост по реда на чл. 27, ал.6 от ЗСПЗЗ от собственици на сгради**

Сключени договори за покупко- продажба по чл.27, ал.6, от ЗСПЗЗ – 1 брой.

Сключени договори за покупко- продажба по чл.50, ал.1, от ППЗОЗЗ – няма.

Преписки за покупко-продажба на земи – частна държавна собственост по реда на чл.27, ал.6, от ЗСПЗЗ – 2 бр.

Дейности по опазване на земеделските земи през 2023 г.

За календарната 2023 г. в комисията по чл.17, ал.1, т.1 от ЗОЗЗ към ОД ”Земеделие” Търговище са проведени 8 заседания, на които са разгледани общо 11 бр. преписки. Спрямо предходната година се увеличават площите с променено предназначение на земеделски земи за неземеделски нужди. Процедурата за промяна на предназначението на земеделската земя за неземеделски нужди по реда на Закона за опазване на земеделските земи (ЗОЗЗ) е двуетапна и включва: първи етап – утвърждаване на площадка за проектиране и втори етап – промяна на предназначението на земеделската земя. Задължителен документ още за първия етап е наличието на влязло в сила решение или становище, издадено по реда на глава шеста от Закона за опазване на околната среда и по чл. 31 от Закона за биологичното разнообразие от съответната Регионална инспекция по околна среда и водите (РИОСВ) – изискване на чл. 21, ал. 1 от ЗОЗЗ и чл. 30, ал. 1, т. 6 от Правилника за прилагане на ЗОЗЗ. Комисиите по чл. 17, ал. 1 от ЗОЗЗ не утвърждават площадки и не променят предназначението на земеделската земя ако е налице становище, издадено от РИОСВ/МОСВ, в което е записано, че с изграждането на обекта ще има неблагоприятно последствие върху видове и хабитати.

**14. ХИДРОМЕЛИОРАЦИИ:**

Хидромелиорациите са елемент от агротехническия комплекс при отглеждане на земеделските култури. Дейността “Хидромелиорации” в ОД ”Земеделие” Търговище обхваща всички водностопански системи и съоръжения, които са публична държавна собственост и се намират на територията на Област Търговище. Те се стопанисват от “Напоителни системи” ЕАД, клон Долен Дунав и от Сдружения за напояване.

**14.1 Сдружения за напояване:**

На територията на областта са сформирани 6 бр. сдружения за напояване /СН/ с обща регистрирана площ за напояване 13 576, 352 дка., които поемат отговорността по управлението на поливна инфраструктура, частично притежавана от общини и частично притежавана от „НС”. Подкрепата, предоставяна на СН обаче е твърде малка, за да им позволи изграждането на експлоатационен и управленски капацитет по отношение на системите. Много от СН продължават да съществуват само по документи. Земеделци, желаещи да напояват своите площи на територията на “НС“ ЕАД, сключват договори за предоставяне на услуги пряко с него.

През 2023 г. няма заявена площ за напояване от страна на сдруженията за напояване, опериращи на територията на област Търговище.

|  |  |  |
| --- | --- | --- |
| **Сдружения за напояване** | **Регистрирана площ за напояване в дка** | **Заявена за напояване площ дка** |
| СН “Герлово  с. Черковна | 2373.352 | 0 |
| СН “Копрец - 2004”  с. Копрец | 249.000 | 0 |
| СН “Водна лилия”  с. Преселец | 120.000 | 0 |
| СН “Съкровищата на Кралево”  с. Кралево | 712.000 | 0 |
| СН “Бистра”  с. Бистра | 9348.000 | 0 |

Регистрираните в област Търговище СН стопанисват общо 6 язовира. Видно от посочените данни, напояваните площи са значително по - малко от регистрираните. Основен фактор за това е разбитата ХМИ /напоителни системи/ – помпени станции и канална мрежа. Възстановяването им или изграждането на нови такива изисква финансови средства, с които СН не разполагат.

Основните очаквания на СН са за финансиране по европейски програми, с което да изградят нови напоителни системи или да възстановят старите, там където това е възможно. Основната дейност на регистрираните СН се изразява в текуща поддръжка на придобитите язовири.

Със заповед на областния управител е извършена и проверка на язовирите съвместно с експерти от ГД „Надзор на язовирните стени и съоръженията към тях” към Държавна агенция за метрологичен и технически надзор и Регионална дирекция „Пожарна безопасност и защита на населението” Търговище.

В резултат на проверките са отправени следните препоръки:

Да се почисти сухия откос от храстовидна и дървесна растителност.

Да се почисти мокрия откос от храстовидна и дървесна растителност.

Да се насипят и подравнят коловозите по короната на стените.

На доста места не може да бъде извършена проверка дали основните изпускатели работят.

Има такива с повредени или затрупани с наноси входни шахти и решетки.

Не се спазва нормативното изискване собственикът на язовира да поддържа проводимостта на речното корито на отстояние 500 м след язовира.

**14.2 „НАПОИТЕЛНИ СИСТЕМИ” ЕАД, клон Долен Дунав:**

„Напоителни системи” ЕАД стопанисват съществуващия държавен ХМФ, включващ разнообразни дейности и свързани с изпълнението им инженерни системи и съоръжения за:

* напояване на земеделските култури.
* защита на земеделските земи и различни стопански обекти от вредното въздействие на водите извън населените места, в т.ч. предпазването им от заливане/наводнения, корегиране и осигуряване проводимостта на речните легла, отводняване и подобряване на земеделските земи с преовлажнени почви и др. Агроклиматичните особености обуславят необходимостта от провеждане на тези дейности през различни периоди през годината - напояване на културите главно през периода м. юни-септември за компенсиране на формиращия се воден дефицит, предпазване на земеделски земи и стопанска инфраструктура от заливане/наводнения, събиране и отвеждане от тях на излишните повърхностни и подземни води обикновено през пролетните месеци и в периодите на интензивни валежи и високи водни нива в минаващите по границите им реки.

И в двете направления положението със съществуващите обекти е тежко, а основен проблем е финансирането.

**НАПОЯВАНЕ:**

Основен проблем, който посочват водоползвателите в Търговищки регион от работата си с „Напоителни системи” ЕАД, са високата цена на услугата водоснабдяване и влошеното състояние на съоръженията. Това, което за сега може да се каже, че от страна на всички земеделски производители, ако се намали цената на водата и стане, така, рентабилно поливането, като се използва суровината от “Напоителни системи”, ще се увеличат площите за напояване независимо какъв тип напояване се ползва. В момента действително водата, която се калкулира като пренос на вода, като доставена вода е много скъпа и нерентабилно се оказва производството на културите, които се отглеждат в момента.

От друга страна, „Напоителни системи” ЕАД посочва, че финансовите постъпления от напояване са недостатъчни за ремонт на всички съоръжения. Основен приоритет е поддръжката на техническото и експлоатационно състояние на язовирите.

**КОНТРОЛ ОПВВВ:**

Съгласно сключен Договор между „Напоителни системи” ЕАД и МЗХГ за извършване на обществена услуга за защита от вредното въздействие на водите, експлоатация и поддръжка на водностопанските системи и съоръжения – публична държавна собственост по чл. 13, ал. 1, т. 3 от Закона за водите, както и Методика, приета с Постановление на Министерския съвет № 364 от 06.11.2014 г., регламентираща дейностите на „Напоителни системи” ЕАД по стопанисване на ОПВВВ и отчитане на изразходените средства, ОД „Земеделие” Търговище осъществява контрол по отношение на извършените дейности от страна на „Напоителни системи” ЕАД, клон Долен Дунав и изразходените финансови средства. . През 2023 г. са възстановени компрометирани участъци от корекции на реки и дерета и предпазни диги, с което е подобрена тяхната проводимост и функцията им за защита от наводнения на земеделски земи, населени места и техническа инфраструктура. Извършено е поддържане експлоатационното състояние на отводнителни системи и канали, с което е постигнато подобряване на водно-въздушния баланс на почвата в обработваемите земеделски земи, способстващо за увеличение на добивите на селскостопанската продукция. Подобрено е състоянието на речни диги, като са почистени участъци от храстовидна и дървесна растителност. Извършени са ремонти по отводнителни помпени станции. Извършените дейности от „Напоителни системи“ са подобрили общото експлоатационно състояние на водностопанските системи и съоръжения. През 2024 г. в програмите се предвижда да продължи възстановяването на компрометирани участъци от диги, корекции на реки и други ОПВВВ, както и първоетапно възлагане и изготвяне на работни проекти на компрометирани обекти, с цел последващото им възстановяване.Поради липса на достатъчно строителна механизация и транспортни средства се затруднява реакцията при аварии, което задълбочава критичните ситуации.

„Напоителни системи” ЕАД, клон Долен Дунав стопанисва 7 язовира. Те са проверявани два пъти годишно от междуведомствена комисия, назначена със заповед на Областния управител на област Търговище.

**Комплексни и значими язовири – публична държавна собственост:**

На територията на област Търговище се намират два комплексни и значими язовира, които са Публична държавна собственост – яз. Ястребино и яз. Съединение

Проверки, свързани с безопасността, експлоатацията и стопанисването на двата язовира:

Мониторинг на въоръжената охрана на яз. Ястребино и яз. Съединение се осъществява съгласно нормативните изисквания. Всеки месец фирмата, осъществяваща охраната на двата язовира, представя доклад за извършената дейност. До този момент не са констатирани проблеми и липси по отношение на охраняваните съоръжения.

**Основни проблеми с язовирите са:**

* "Напоителни системи" проучват, поддържат и инвестират в съоръженията, работят в посока на научна и инженерингова дейност за комплексно използване на хидромелиоративния фонд. Голяма част от язовирите са към общините, които често не се контролират. Заради състоянието на напоителните системи те не се използват по предназначение за напояване и са заплашени от преливане. Големите земеделски производители разчитат на собствени сондажи или решават въпроса самостоятелно.
* Като цяло най-отговорните напоителни съоръжения – язовири, водохващания, деривации, основни помпени станции и др., са под непрекъснат контрол, за тях се полагат относително най-големи грижи, в резултат на което техническото им състояние е сравнително добрo. Каналната мрежа е в лошото техническо и експлоатационно състояние.

**15. АГРОСТАТИСТИКА**

**Система за земеделска счетоводна информация`2022/2023**

Системата има за цел събиране и обобщаване на информация за доходите на земеделските стопанства. Чрез нея се получават точни данни за състояние им и за доходността на различните земеделски дейности. Набраните стопанства за областта – 64 бр., са с различна земеделска насоченост – растениевъдство и животновъдство, размер и специализация на стопанството. По тези критерии те попадат в различни страти. 17 от анкетираните стопанства за областта са без счетоводство, а 47 водят двустранно счетоводство. Предоставени са индивидуалните резултати на включените в извадката стопанства, участващи в системата за земеделска счетоводна информация. Целогодишно се събират данни и за текущата година чрез посещение и директно анкетиране на земеделските стопанства. Набрани са нови стопанства с определена специализация и икономически размер за попълване на извадката. Успоредно с това се извърши и подготовка за дейностите, отнасящи се до събиране на земеделска счетоводна информация през 2023 г. и актуализиране на списъка от стопанства. Изготвени са справки и документи за нуждите на отдел „Агростатистика“ при МЗХ.

\***Годишно наблюдение за дейността на млекопреработвателните предприятия** **през 2022г**.

На територията на област Търговище през 2022 г. целогодищно са работили 10 мандри. Същите са посетени на място с цел набиране на информация за дейността им през изминалата година. Наблюдаваните предприятия са събрали и преработили **12 520 070 литра** краве мляко.

Производството на млечни продукти в област Търговище е представено по следния начин:

|  |  |  |
| --- | --- | --- |
| **Наименование на продукта** | **Ед. мярка** | **Производство общо 2021г.** |
|
| Прясно мляко за консумация | литри | C |
| Бяло саламурено сирене от краве мляко | кг | 1615393 |
| Кашкавал от краве мляко | кг | 403137 |
| Заквасено краве мляко | кг | 4611653 |

\* **Годишно наблюдение за дейността на кланиците за червено месо**

Паралелно с мандрите бяха посетени и кланиците – общо 4 на брой през 2022 г.

Закланите животни по категории са представени по следния начин:

|  |  |
| --- | --- |
| Угоени свине | 195206 |
| Други свине | С |
| Прасенца до 50 кг | С |
| Говеда | С |
| Овце | С |

Дейността на мандрите и кланиците се проследява от експертите и ежемесечно.

**\*Птицевъдството в България през 2022 г**.

Анкетирани са 96 стопанства. Получените резултати за броя на наличните птици (носачки) към 31.12.2022 г. са представени в следната таблица:

|  |  |
| --- | --- |
| **Категория птици** | **Брой** |
| Общо носачки | 472446 |
| стокови носачки кокошки | 448417 |
| Пуйки - общо | 25 |
| Гъски - общо | С |
| Пилета бройлери | 933226 |

**Реализацията на яйца и птици през 2022 г. може да се представи по следния начин:**

|  |  |  |  |
| --- | --- | --- | --- |
| **Вид яйца** | **Брой** | **Реализирани птици** | **Брой** |
| Яйца от кокошки | 147607409 | Кокошки и петли | 415186 |
| Яйца от гъски | С | Бройлери | 3988117 |
| Яйца от пуйки | 531 | **Общо** | 4403303 |
| **Общо яйца** | 147608005 |

**\*Пчеларството в България през 2022 г**. – **основни резултати:**

|  |  |
| --- | --- |
| **Показатели** | **Количество** |
| Брой анкетирани стопанства през 2022 година | 138 |
| Брой на пчелните семейства към 01.10.2022 година | 31473 |
| Пчелни семейства, от които е добиван мед (брой) | 29875 |
| Добит пчелен мед (кг) | 389722 |
| Производство на пчелен восък (кг) | 1545 |
| Производство на пчелен клей (кг) | 73 |
| Производство на пчелен прашец (кг) | 536 |
| Мед за собствена консумация и подхранване на пчелите(кг) | 11740 |
| Реализиран пчелен мед - общо (кг) | 260815 |
| Нереализирани количества пчелен мед към 01.10.2022 година (кг) | 199892 |

**\*Предприятия, преработващи плодове и зеленчуци**

Анкетирани са шест предприятия за преработка на плодове и зеленчуци през 2022 г. Произведената продукция от пресни и замразени плодове е 1028,25 тона, а от зеленчуци – общо 307,3 тона.

\***БАНСИК** **и** **Наблюдение на прогноза на добивите от пшеница и ечемик, реколта 2023.**

През месец юни 2023 г. е проведена Българска анкета за наблюдение на селскостопанската и икономическа конюнктура /БАНСИК/. Обследвани са 78 сегмента с разнообразна заетост. Върху 17 от тях са прогнозирани добивите от есенници. Експертите, осъществили наблюдението прогнозират среден добив за пшеницата 6569кг/ха, а за ечемика – 5282кг/ха. Данните, събрани по време на наблюдението са въведени в създадена за целта подсистема.

**\*Добиви от земеделски култури – реколта ”2022”**

Анкетирани стопанства – 224 бр.

Получени резултати за основните земеделски култури:

|  |  |  |  |  |
| --- | --- | --- | --- | --- |
| **Култура** | **Засети площи**  **/ха/** | **Пропаднали площи /ха/** | **Реколтирани площи /ха/** | **Среден добив**  **/кг/ха/** |
| **Пшеница** | 24687,78 | 5,57 | 24682,21 | 5619 |
| **Слънчоглед маслодаен** | 21055,71 | 119,66 | 20936,05 | 2465 |
| **Рапица** | 2251,50 | 13,94 | 2237,56 | 2384 |
| **Ечемик** | 3231,96 | 0,58 | 3231,38 | 5323 |
| **Царевица за зърно** | 11135,17 | 46,51 | 11088,66 | 4429 |

**Брой на селскостопанските животни към 1-ви ноември 2022 г.**

Анкетирани са 224 стопанства. Получени са следните резултати:

Общ брой животни по категории:

|  |  |  |  |
| --- | --- | --- | --- |
| **Категория животни** | **Брой** | **Категория животни** | **Брой** |
| Говеда, от тях: | 8001 | Кози, от тях: | 3358 |
| млечни крави | 4401 | кози майки | 3187 |
| други крави | 633 | Свине, от тях: | 7248 |
| Биволи, от тях: | 818 | заплодени свине майки | С |
| биволици | 567 | свине, заплодени за първи път | С |
| Овце, от тях: | 22627 | Други свине майки | С |
| млечни овце майки | 11001 | млади незаплождани свине | С |
| други овце майки | 8730 |  |  |

**Производство на мляко и реализирани животни:**

|  |  |  |  |
| --- | --- | --- | --- |
| **Вид мляко** | **Количество (литри)** | **Общо реализирани животни** | **Брой** |
| Краве | 16916285 | ЕРД | 2305 |
| Биволско | 629900 | Овце | 12982 |
| Овче | 1387706 | Кози | 836 |
| Козе | 334541 | Свине | 13460 |
| **Общо добито мляко** | **19268432** | **Общо** | **29583** |

**\*Производство на зеленчуци в България – реколта'2022**

Анкетирани са 90 стопанства. Площите, производството и средните добиви от зеленчуци- реколта**’** 2022 са представени по следния начин:

|  |  |  |  |  |
| --- | --- | --- | --- | --- |
| **Видове** |  |  | **Производство кг** | **среден добив кг/ха** |
| **Открити площи/ха/** | **Реколтирани площи/ха/** |
|  |  |  |  |
|  |  |  |  |
| Домати | 4,39 | 4,29 | 70000 | 16244 |
| Пипер | 6,66 | 6,66 | 98 000 | 14731 |
| Корнишони | 1,77 | 1,77 | 26 000 | 14915 |
| Дини | 10,25 | 10,25 | 135 000 | 13149 |
| Пъпеши | 2,35 | 2,35 | 24000 | 10417 |
| Главесто зеле | 9,76 | 9,76 | 227000 | 23215 |
| Картофи | 30,52 | 30,52 | 584000 | 19145 |
| Ягоди | 77,06 | 77,06 | 459000 | 5956 |

**\*Производство на плодове – реколта 2022**

Анкетирани стопанства – 179. Получени резултати:

|  |  |  |  |  |
| --- | --- | --- | --- | --- |
|  | **Площи общо/ха/** | **Реколтирани площи/ха/** | **Производство/тона/** | **Среден добив/кг/ха/** |
| Вишни | 124,83 | 95,08 | 210 | 2210 |
| Круши | 4,72 | 2,98 | 14,2 | 4774 |
| Лешници | 90,05 | 39,43 | 14,6 | 372 |
| Малини | 237,87 | 232,11 | 822,7 | 3545 |
| Орехи | 556,21 | 117,08 | 37,4 | 319 |
| Сливи и джанки | 449,21 | 308,55 | 1695,4 | 5495 |
| Череши | 56,14 | 46,34 | 180 | 3888 |
| Ябълки | 25,50 | 16,27 | 145,7 | 8955 |
| Кайсии | 15,30 | 12,94 | 60,2 | 4652 |
| Праскови | 5,04 | 3,63 | 24,9 | 6862 |

**\*Производство на грозде и вино – реколта 2022** - Анкетирани стопанства – 40

Площи и производство:

|  |  |  |  |  |
| --- | --- | --- | --- | --- |
| **Сортове** | **Ощо засадени лозя**  **/ха/** | **Реколтирани площи** | **Производство** | **среден добив** |
| **/ха/** | **/тона/** | **/кг/ха/** |
| Винени сортове | 674,62 | 672,86 | 5522 | 8207 |
| Десертни сортове | 8,69 | 7,28 | 21 | 2885 |
| **Общо** | 683,31 | 680,14 | 5543 | 8150 |

**\*Оперативна информация**

Ежеседмично се събират, обобщават и въвеждат данни за засети, пропаднали, реколтирани площи и средни добиви при основните земеделски култури в областта.

**16. РЕГИСТРАЦИЯ И КОНТРОЛ НА ТЕХНИЧЕСКОТО СЪСТОЯНИЕ И БЕЗОПАСТНОСТ НА ГОРСКА И ЗЕМЕДЕЛСКА ТЕХНИКА**

Дейността на ОД „Земеделие” Търговище през 2023 година по регистрация и контрол на техническото състояние и безопасността на горската и земеделската техника се основава на изпълнение на нормативните документи и задачите, поставени с изискванията на ЗРКЗГТ и Устройствен правилник на ОД „Земеделие”.

Регистрацията на земеделската и горската техника позволява да се следи техническото състояние на всяка машина, да се контролира тяхната безопасност при работа и транспорт, да се поддържа база данни с всички машини на територията на страната, да се проследява динамиката на обновление на машинно-тракторния парк.

Общ брой на регистрираната земеделска и горска техника и машини за земни работи към 31.12.2023 г.:

|  |  |  |  |
| --- | --- | --- | --- |
| № | Вид машина | Регистрирани  /брой/ | Машини в работна готовност |
| 1 | 2 | 3 | 4 |
|  | **ГРУПА А** |  |  |
| 1 | Верижни трактори | 63 | 42 |
| 2 | Колесни трактори | 2 817 | 2 504 |
| 3 | Самоходни шасита | 79 | 59 |
| 4 | Друга самоходна техника | 609 | 599 |
| 5 | Тракторни ремаркета | 1 324 | 1 056 |
| 6 | Горска техника | 41 | 35 |
|  | **ГРУПА Б** |  |  |
| 7 | Зърнокомбайни | 399 | 307 |
| 8 | Самоходни силажокомбайни | 26 | 16 |
| 9 | Други самоходни машини | 104 | 77 |
|  | **ГРУПА В** |  |  |
| 10 | Машини за сеитба и садене | 855 | 751 |
| 11 | Машини за торене и растителна защита | 579 | 534 |
| 12 | Фуражоприбиращи и фуражопреработващи | 1 109 | 1035 |
| 13 | Почвообработващи | 2 688 | 2 339 |
| 14 | Сушилни и други | 22 | 16 |
| 15 | Зърно и семепочистващи | 53 | 50 |
| 16 | Машини за поливане | 28 | 19 |
| 17 | Горска техника | 449 | 449 |

Системата за идентификация, регистрация и издаване на документите в ОД „Земеделие” Търговище и получаването на същите от собствениците по местоживеене и въведеното административно обслужване в дирекцията, напълно задоволява потребностите на собствениците.

Машините, които не са в работна готовност, са спрените от работа по желание на собственика, спрени със заповед по чл. 18 от ЗРКЗГТ и неоперативните машини. Неоперативни са машини, собственост предимно на ликвидирани стопански субекти; такива, които са нарязани за скрап, продадени, разкомплектовани за резервни части и т. н.; както и такива, за които няма правно основание за прекратяване на регистрацията им.

**Технически прегледи на техниката**

Техническите прегледи на техниката са фактор, който осигурява използването в работа на безопасна техника. Извършени ГТП на земеделска и горска техника и машини за земни работи от служители на ОД „Земеделие“ Търговище за 2023 г.

|  |  |  |
| --- | --- | --- |
| № | Вид машина | Брой ГТП |
| 1 | 2 | 3 |
|  | **ГРУПА А** |  |
| 1 | Верижни трактори | 19 |
| 2 | Колесни трактори | 1 342 |
| 3 | Самоходни шасита | 14 |
| 4 | Друга самоходна техника | 468 |
| 5 | Тракторни ремаркета | 511 |
| 6 | Горска техника | 21 |
|  | **ГРУПА Б** |  |
| 7 | Зърнокомбайни | 228 |
| 8 | Самоходни силажокомбайни | 7 |
| 9 | Други самоходни машини | 18 |
|  | **ГРУПА В** |  |
| 10 | Машини за сеитба и садене | 130 |
| 11 | Машини за торене и растителна защита | 106 |
| 12 | Фуражоприбиращи и фуражопреработващи | 185 |
| 13 | Почвообработващи | 418 |
| 14 | Сушилни и други | 0 |
| 15 | Зърно и семепочистващи | 3 |
| 16 | Машини за поливане | 7 |
| 17 | Горска техника | 112 |

В **група В** подлежат на ГТП само прикачните машини. Навесните и стационарните преминават ГТП само при първоначална регистрация, промяна на регистрация и по желание на собственика.

Извършени регистрации на земеделска и горка техника и машините за земни работи от ОД „Земеделие“ Търговище за 2023 г.

|  |  |  |
| --- | --- | --- |
| № | Вид машина | Брой регистрирани машини, в т. ч. и нови |
|  |
|  |  |
| 1 | 2 | 3 |
|  | **ГРУПА А** |  |
| 1 | Верижни трактори | 1 |
| 2 | Колесни трактори | 284 |
| 3 | Самоходни шасита | 6 |
| 4 | Друга самоходна техника | 128 |
| 5 | Тракторни ремаркета | 97 |
| 6 | Горска техника | 4 |
|  | **ГРУПА Б** |  |
| 7 | Зърнокомбайни | 55 |
| 8 | Самоходни силажокомбайни | 1 |
| 9 | Други самоходни машини | 0 |
|  | **ГРУПА В** |  |
| 10 | Машини за сеитба и садене | 66 |
| 11 | Машини за торене и растителна защита | 38 |
| 12 | Фуражоприбиращи и фуражопреработващи | 127 |
| 13 | Почвообработващи | 108 |
| 14 | Сушилни и други | 0 |
| 15 | Зърно и семепочистващи | 3 |
| 16 | Машини за поливане | 0 |
| 17 | Горска техника | 58 |

**Превантивна дейност:**

Извършени са 9 проверки на учебните форми на територията на Област Търговище, които притежават лиценз за обучение на кандидати за придобиване на правоспособност за работа със земеделска и горска техника за категории Твк, ТвкЗ, ТвкГ и Тпс. Това са ПГ „Земеделие“ Търговище 4 проверки, и ПГСС „Никола Пушкаров“ - Попово 5 проверки.

**Контрол по техническото състояние и безопасността на техниката**

Извършването на ефективен контрол на техническото състояние и безопасността на техниката цели защита на живота и здравето на работещите със земеделска и горска техника и намаляване на трудовите злополуки и жертвите от пътнотранспортни произшествия, свързани с неизправности на техниката. Техническото състояние на техниката характеризира не само работоспособността и изправността на машините, но и влияе пряко върху нейната безопасност при работа и движение.

Извършените проверки на фирмите вносителки на нова земеделска, горска и мелиоративна техника по отношение за наличие на валиден сертификат за съответствие с ЕС одобрения тип, на нанесено търговско наименование или марка и тип и/или на маркировка или номер за одобряване на типа; наличие на валиден сертификат за съответствие с националния одобрен тип, на нанесено търговско наименование или марка и тип и/или на маркировка или номер за одобряване на типа; наличие на валидна декларация за съответствие по чл. 9д, ал. 3 от ЗРКЗГТ и нанесена маркировка за съответствие са 37 броя - общо във фирмите „Агротрон 2007“ ЕООД, „Булавто - Търговище“ ООД и „Инжсервиз – ООД.

**Правоспособност за работа с техниката**

Може да се констатира, че по-голямата част от собствениците, занимаващи се активно и трайно със земеделие, придобиха правоспособност за работа.

Общият брой на издадените и подменени свидетелства за правоспособност за работа със земеделска, горска и мелиоративна техника за 2023 г. от категориите Твк, ТвкЗ, ТвкГ, ТвкМ и Тпс на територията на област Търговище е 203.

Приходите на ОД „Земеделие“ Търговище относно регистрацията, контрола и ГТП на земеделската и горската техника, машините за земни работи, както и придобиването и отнемането на правоспособност за работа с техниката за 2023 г., от събрани такси по тарифата на чл. 17 от ЗРКЗГТ са 59370,50 лева.

**17. РЕГИСТРАЦИЯ И КОНТРОЛ НА ОБЕКТИТЕ ЗА СЪХРАНЕНИЕ НА ЗЪРНО И ПРОВЕРКИ ПРЕЗ 2023 Г. ПО ПРИЛАГАНЕ НА РАЗПОРЕДБИТЕ НА НАРЕДБА** № **23/29.12.1015 г.**

През 2023 г. по прилагане разпоредбите на Раздел VI от ЗПООПЗПЕС иНаредба №23/29.12.2015 г. относно мониторинг на пазара на зърно са извършени петдесет и две проверки. При извършване на проверките са съставени двадесет и три констативни протокола. През годината не се установиха нарушения, водещи до съставяне на АУАН.

През 2023 г. са извършени общо тридесет и седем проверки на лица стопанисващи обекти за съхранение на зърно с капацитет на вместимост над петдесет тона приравнена пшеница. Проверкитe се извършиха за достоверност на декларирани обстоятелства, насрещни проверки, проверки на новообявени обекти, такива променили начина на ползване.

През текущата 2023 г. се извършиха и проверки на петнадесет регистрирани земеделски стопани. Проверките бяха насочени към установяване на коректно вписани данни в декларацията по чл.58о, ал.2 от ЗПООПЗПЕС, или неподали съответната декларация за произведено и налично зърно При проверките са съставени петнадесет констативни протоколи и контролни листи при установяване на достоверност и неподаване на приложение на декларация за произведени количества зърно.

В ОД “Земеделие“ Търговище се получиха, входираха и обработиха 2267 броя декларации от регистрирани земеделски стопани, ползватели на складове за зърно и зърнопреработвателни предприятия.

След стартиране на жътвената кампания на територията на областта се взеха общо135 проби за окачествяване на зърно от партиди ечемик, пшеница, царевица и слънчоглед. Взетите проби са от партиди за над - 35% от прогнозния общ добив на съответните култури в областта, при заложен минимум от 35%. Вземането, окомплектоването и изпращането на пробите за лабораторен анализ беше изпълнено в срок.

|  |  |  |
| --- | --- | --- |
| **Вид проверки** | **Брой по план МЗХ** | **Брой извършени** |
| **Обекти за съхранение всичко в т.ч.** | **27** | **37** |
| Неподали декларация | при необходимост | 1 |
| Ново обявени | при необходимост | 2 |
| Промяна в обстоятелствата и отписани  Насрещни за достоверност  Нарушен чл.22 ал.1т.2 от Наредба№ 23 | при необходимост | 5  28  1 |
| **Земеделски производители всичко в т.ч** | **14** | **15** |
| Насрещни за достоверност | при необходимост | 1 |
| Не подали декларация | при необходимост | 14 |
| **ЗПП-идентификация** | при необходимост | **0** |
| **Всичко:** | **41** | **52** |
| Окачествяване брой проби всичко в т.ч: | **130** | **135** |
| Взети проби Ечемик | 15 | 17 от 16185 тона партиди |
| Взети проби Пшеница | 65 | 60 от 83191 тона партиди |
| Взети проби Царевица | 30 | 31 от 22457 тона партиди |
| Взети проби Слънчоглед | 20 | 25 от 16368 тона партиди |
| Констативни протоколи | при необходимост | **23** |
| Приети и обработени приложения за произведено, налично и преработено зърно | ежемесечно | **2267** |

**18. ДЕЙНОСТИ ПО ПРИЛАГАНЕ НА РАЗПОРЕДБИТЕ НА НАРЕДБА № 2 ОТ 28.07.2022 г. ЗА КЛАСИФИКАЦИЯ НА КЛАННИЧНИ ТРУПОВЕ НА ГОВЕДА, СВИНЕ И ОВЦЕ ПО СКАЛИТЕ НА СЪЮЗА, ОТЧИТАНЕ И ДОКЛАДВАНЕ НА ПАЗАРНИТЕ ЦЕНИ НА НЯКОИ КАТЕГОРИИ КЛАННИЧНИ ТРУПОВЕ И ПРОВЕРКИ В КЛАННИЦИТЕ**

През 2023г. ОД ”Земеделие” Търговище продължи с извършване на проверки за прилагане разпоредбите на Наредба № 2 от 28.07.2022г. В областа е регистрирана една кланица прилагаща класификация на кланични трупове от свине по скалите на ЕС. Изискването заложено за извършване на минимален брой проверки според седмичния брой на заклани свине е спазено и на всеки два месеца ОД ”Земеделие” Търговище извърши по една проверка, или общо шест за годината. Спазено е и изискването за измерване на процента на постно месо от минимум тридесет заклани свине. Измерванията по време на проверките се извършиха с калиброван апарат UF-200.

Своевеременно се изготвят и доклади от проверките, като същите се изпращат към Министерство на земеделието и храните, Дирекция „Животновъдство“.

**IV. ДЕЙНОСТИ НА ДИРЕКЦИЯ «АДМИНИСТРАТИВНО-ПРАВНА, ФИНАНСОВО-СТОПАНСКА ДЕЙНОСТ И ЧОВЕШКИ РЕСУРСИ»**

През периода януари - декември 2023 г. е осъществявано процесуално представителство на Областна дирекция „Земеделие” Търговище и Министерството на земеделието и храните по 11 бр. дела. Срещу Министъра на земеделието и храните са заведени общо 4 броя дела. Образувани са и 2 бр. изпълнителни дела, като са извършвани справки и са посочвани изпълнителни способи по 17 бр. изпълнителни дела.

Извършени са проверки и е отговорено на 10 бр. жалби и сигнали, включително и препратени по компетентност от МЗХ. Във връзка с дейността на ОД ”Земеделие” и Общинските служби по земеделие са изготвяни писма до различни администрации и граждани, пряко касаещи работата на ОДЗ и МЗХ.

Взето е участие в работата на комисии по чл. 33, ал. 6 от ЗСПЗЗ, като в тази връзка са издадени общо 5 бр. решения за възстановено право на собственост върху земеделска земя. Оказвано съдействие на ОСЗ по 15 бр. административни преписки за обезщетение с поименни компенсационни бонове.

Работено е по около 1350 бр. заявления по реда на чл. 37в, ал. 7 от ЗСПЗЗ.

По реда на Закона за достъп до обществена информация за периода е постановено едно решение от Областна дирекция „Земеделие” Търговище.

На място в общинските служби по земеделие и в ОД „Земеделие” Търговище, заедно със служителите се обсъждат спорни проблеми и въпроси относно приложението на законите, изпълнението на влезли в сила съдебни решения и възникнали административно – правни проблеми. За целта се извършват периодични и инцидентни посещения в Общинските служби по земеделие и се провеждат срещи в ОД „Земеделие” Търговище.

През отчетния период са извършвани устни консултации, справки, изразяват се становища към граждани и Общинските служби по земеделие.

Разглеждани са преписки относно административни производства провеждани от СГКК - Търговище. През 2023 г. е работено по заявления на граждани и държавни институции, свързани с дейността на ОД “Земеделие“ Търговище, както и по преписки, свързани с дейността на МЗХ.

През годината е работено по административни производства свързани с дейността на Главна дирекция „Аграрно развитие“ в Областна дирекция „Земеделие“ Търговище.

Осъществявано е изискуемо по закон юридическо представителство в тръжни процедури за земеделски земи от ДПФ /отдаване под наем и аренда на земи от ДПФ, разпределение без търг или конкурс на ПМЛ от ДПФ, участие в тръжни процедури по продажба на земи от ДПФ/.

За отчетния период е осъществявана спомагателна дейност в производствата по чл. 37в от ЗСПЗЗ, включително участие в назначените комисии, ръководещи процедурите по разпределение на масивите за ползване за землищата в област Търговище.

Във връзка с прилагането на Регламент (ЕС) 2016/ 679 на Европейския парламент и на Съвета от 27 април 2016 година (Общ регламент относно защитата на данните) в областната дирекция се практикува документиране на информираността и съгласието при обработването на лични данни на потребителите на административни услуги. Длъжностното лице по защита на личните данни е на постоянно разположение за консултиране по възникнали казуси с обработването на лични данни.

ОД „Земеделие“ Търговище е присъединена къмСредата за междурегистров обмен (RegiX), предоставяща възможност за реализиране на вътрешни електронни административни услуги между администрациите като част от комплексното административно обслужване, с цел намаляване на административната тежест върху гражданите и бизнеса. Осигурен е достъп до две справки от Имотния регистър на Агенция по вписванията, до една справка от Регистъра на задължените лица на Национална агенция за приходите и до две справки на Българска агенция по безопасност на храните, като по този начин отпада изискването за предоставяне на една част от изискващите се официални удостоверителни документи от страна на потребителите на административни услуги;

Средата за електронен обмен на съобщения (СЕОС), която предоставя възможност обменът на електронни документи, които съдържат електронни изявления между администрациите, да осигури снабдяване по служебен път с официални удостоверителни документи, като отпадане изискването за предоставянето им на хартиен носител от страна на потребителите на административни услуги;

Единния портал за достъп до електронни административни услуги (ЕПДЕАУ) на Държавна агенция „Електронно управление“, с вписани 44 броя електронни услуги в Регистъра на услугите на Интегрираната информационна система на държавната администрация, предоставяни от ОДЗ;

Дирекцията поддържа профили в:

Портал за отворени данни (Open Data), представляващ единна, централна, публична уеб-базирана информационна система, която осигурява публикуването и управлението на информация за повторно използване в отворен, машинночетим формат, заедно със съответните метаданни. Съгласно решение на Министерски 43 съвет от 2016 г. за одобрените набори от данни за публикуване от Областните дирекции „Земеделие“ се публикува информация в csv формат за средното годишно рентно плащане по землища и общини на територията на област Търговище, както и такава за регистрираната земеделска и горска техника по видове на територията на областта. С решение на Министерски съвет от 2020 г. са одобрени още два набора от данни за публикуване в отворен формат – регистър на имотите с променено предназначение и регистър на договорите за наем и аренда; За 2023г. ОД ”Земеделие” публикува на Портала за отворени данни/ https://data.egov.bg/ /общо дванадесет набора от данни по приоритетни област, в машинночетим формат.

Платформа за достъп до обществена информация, която като единна, централна, публична уеб-базирана информационна система осигурява електронно целия процес по подаване и разглеждане на заявление за достъп до информация, препращане по компетентност при необходимост, предоставяне на решение и публикуване на съответната информация от задължените по Закона за достъп до обществена информация субекти при спазване на защитата на личните данни на заявителя съгласно Закона за защита на личните данни.

**СТРУКТУРА И ЧИСЛЕНОСТ НА ПЕРСОНАЛА**

Областните дирекции "Земеделие" са специализирани териториални администрации към министъра на земеделието и са второстепенни разпоредители с бюджетни кредити към МЗХ. Структурата и числеността на отделните административни звена се определят с длъжностното разписание при спазване на разпоредбите на Закона за администрацията, Закона за държавния служител и подзаконовите актове по прилагането им.

Според характера на дейността, която извършват, административните звена в ОД "Земеделие" Търговище са обособени в обща и специализирана администрация.

Общата администрация подпомага осъществяването на правомощията на директора, създава условия за осъществяване на дейността на специализираната администрация и извършва техническите дейности по административното обслужване. Общата администрация в ОД “Земеделие“ Търговище е организирана в дирекция "Административно-правна, финансово-стопанска дейност и човешки ресурси".

Специализираната администрация е организирана в Главна дирекция "Аграрно развитие", като в състава и се включват общинските служби по земеделие на територията на областта като нейни териториални звена.

В състава на ОД „Земеделие“ Търговище, към ГД „АР“ са включени 4 Общински служби по земеделие, а именно:

1. Общинска служба по земеделие Антоново
2. Общинска служба по земеделие Омуртаг
3. Общинска служба по земеделие Попово
4. Общинска служба по земеделие Търговище

С Устройствен правилник на Областните дирекции „Земеделие” са утвърдени 44 щатни бройки, в т. ч. и Общинските служби по земеделие.

**ИЗПЪЛНЕНИЕ НА БЮДЖЕТА ЗА 2023 г.**

Изпълнението на бюджета на ОД „Земеделие“ Търговище се извършва при спазване на принципите за всеобхватност, отчетност, отговорност, адекватност, законосъобразност, икономичност, ефективност, прозрачност и устойчивост.

Финансово-счетоводната дейност се осъществява в съответствие с изискванията на Закона за счетоводството и Закона за публичните финанси при спазване на основните счетоводни принципи.

Стопанските операции се отразяват в три обособени отчетни групи: „Бюджет“, „Други сметки и дейности“ и „Сметки за средства от европейски съюз“. Счетоводната отчетност се води в съответствие с Единната бюджетна класификация, Сметкоплана на бюджетните организации и индивидуалния сметкоплан на дирекцията.

Дълготрайните активи се отчитат по цена на придобиване, включваща покупната цена и разходите за привеждане на актива в експлоатация. За дълготрайни активи се отчитат и признават активи, когато стойността им в момента на придобиването е по голяма от 1000 лв. без ДДС за всички ДМА, с изключение на компютрите, чийто стойностен праг е 500 лв. без ДДС. Начисляването на амортизации на нефинансовите дълготрайни активи и отчитането на амортизационните суми се извършва ежемесечно.

ОД „Земеделие“ Търговище изпълнява утвърдените от Министъра на земеделието политики и програми, придържайки се строго към основните параметри на бюджета.

**ПРИХОДНА ЧАСТ**

Отчетът за касовото изпълнение на бюджета на ОД„Земеделие“ Търговище отразява всички приходи, получени от:

* Отдаване под наем и аренда на земеделски земи от ДПФ – тук влизат постъпления във връзка със сключени договори за отдаване под аренда на земи от ДПФ на основание чл. 47, ал.1 от ППЗСПЗЗ и сключени едногодишни договори по чл. 37в, ал.10 от ЗСПЗЗ;
* Държавни такси включват всички такси, които събират Общинските служби по земеделие съгласно Тарифата за таксите за извършени административни услуги на гражданите – препис от решения за възстановено право върху земи и гори, удостоверения за реституционни претенции, услуги за установяване начина на трайно ползване на имот. Наблюдава се намаление на приходите от този вид услуги, което се дължи на преминаването на поддръжка на землищата на област Търговище към СГКК.
* Приходи от регистрация и контрол на земеделската и горската техника, съгласно Тарифа за таксите, събирани по ЗРКЗГТ – годишни и сезонни технически прегледи на техника, идентификация при първоначална регистрация и промяна в регистрацията, пускане в употреба или бракуване на техника, издаване и подмяна на свидетелства за регистрация на техника и др.

За периода от 01.01.2023 г. до 31.12.2023 г. в ОД „Земеделие” Търговище са **реализирани приходи в размер на 5 412 255 лв**., в т.ч.:

|  |  |  |
| --- | --- | --- |
| **под §§** | **Наименование** | **Сума - лв** |
| 24-06 | „Приходи от наем на земя“ | 5 439 754 |
| 25-01 | „Такси за административни и други услуги и дейности“ | 68 879 |
| 28-02 | „Глоби, санкции, неустойки, наказателни лихви, обезщетения и начети“ | 25 528 |
| 37-02 | Внесен данък върху приходите от стопанска дейност на бюджетните предприятия, съгласно чл. 248 от ЗКПО | -121 906 |

**РАЗХОДНА ЧАСТ**

За периода 01.01.2023 г.- 31.12.2023 г. в ОД„Земеделие”- Търговище **са отчетени** **разходи в размер на 1 282 965 лв**., в т.ч.:

|  |  |  |
| --- | --- | --- |
| **§** | **Наименование** | **Сума - лв** |
| 01-00; 02-00; 05-00 | „Заплати, възнаграждения и социално осигурителни вноски“ | 1 080 953 |
| 10-00 | „Издръжка“ | 156 341 |
| 19-00 | „Платени данъци, такси и административни санкции“ | 10 991 |
| 52-00 | „Придобиване на материални дълготрайни активи“ | 34 680 |

* Персонал - тук са включени всички разходи за заплати и възнаграждения на персонала, нает по трудови и служебни правоотношения, други възнаграждения и плащания/обезщетения с характер на възнаграждения, както и възнаграждения на нещатен персонал/ и задължителни осигурителни вноски от работодателя.
* Издръжка - тук са включени всички разходи за текуща издръжка на дирекцията – материали, вода, горива, ел.енергия, външни услуги, текущ ремонт, командировки, застраховки и други.
* Платени данъци, такси и административни санкции - тук са включени всички държавни и общински данъци и такси, свързани с автомобилния парк и сградния фонд на дирекцията.
* Придобиване на ДМА- тук е включен комплект за теренни проверки.

Вижда се, че извършените към 31.12.2023 г. разходи са в рамките на утвърдения бюджет, което се дължи на добрата организация на бюджетния процес и засилената финансова дисциплина.

Спазени са изискванията на чл.102 от Закона за публичните финанси за поемане на максимален размер на ангажименти за разходи и натрупване на максимален размер на нови задължения за разходи в рамките на утвърдените от Министъра на земеделието и храните показатели.

**V. ЗАКЛЮЧЕНИЕ И ИЗВОДИ**

На основата на принципите законност, откритост, достъпност, ефективност, отговорност и отчетност, Областна дирекция “Земеделие“ Търговище изпълни целите на администрацията за 2023г, кореспондиращи с целите на Министерството на земеделието и храните което, доведе до:

* + - * Повишаване на професионалната информираност на земеделските стопани от Търговищка област, чрез осигурен достъп на фермерите до важна земеделска информация, което постигнахме с организиране на семинари, информационни събития, медийни изяви;
      * Устойчивост в аграрния сектор с акцент върху животновъдството с цел подкрепа и разтието му в областта;
      * Подкрепа на дребните и средните земеделски стопани , чрез внасяне на конкретни предложения за промяна в действащата нормативна уредба;
      * Целево използване на държавния поземлен фонд, за стимулиране на продуктивното разнообразие и насърчаване отглеждането на интензивни култури;
      * Подкрепа на процеса на комасация на земеделските земи, с цел подобряване на процесите на стопанисване и ползване на земеделските земи;

**ОСНОВНИ ЦЕЛИ И ДЕЙНОСТИ ПРЕЗ 2024 г.**

Основните дейности на дирекцията са насочени към изпълнение на държавната политика в областта на земеделието за насърчаване развитието на конкурентоспособно земеделие и жизнеспособни селски райони, при устойчиво управление на природните ресурси и спазване на високи стандарти за безопасност на храните и хуманно отношение към животните и подобряване на качеството на живот.

* Постигане на устойчиво, конкурентноспособно пазарноориентирано селско стопанство**;**
* Продължаване на политиките на балансирано и диверсифицирано земеделие**;**
* Оптимизиране на поземлените отношения за гарантиране ефективността на земеползването и увеличаване на доходите от земеделска дейност**;**
* Приемане на промени в нормативната уредба, регламентираща обществените отношения в сферата на собствеността и ползването на земите;
* Насърчаване на доброволната поземлена комасация за целите на земеделското производство;
* Ефективно управление на държавния поземлен фонд;
* Създаване на оптимални условия за развитие на ефективно поливно земеделие и превенция на риска от наводнения, бедствия и аварии;
* Насърчаване развитието на биологичното земеделие**;**
* Повишаване на професионалната квалификация и знанията на земеделските производители**;**
* Развитие на електронното управление и подобряване на административното обслужване в системата на Министерството на земеделието и храните чрез: Разширяване кръга на предоставяните от структурите на МЗХ административни услуги по електронен път; Подобряване на достъпа до информация, събирана и обобщавана в системата на МЗХ; Публикуване на информация и набори данни на Портала на отворени данни; Електронна идентификация и електронно здравеопазване на животните.

**ДОНКО ДОНКОВ**

*Директор на ОД „Земеделие“ Търговище*